
 专讘 讗砖讬 讗诪专 讻诇 诪谉 讛爪讚 讚专讱 注拽诇转讜谉 讛讬讗 拽专讜讘讛 诇讝讛 讜专讞讜拽讛 诇讝讛 讜诇讬诪讗 诇讛讜 砖拽诇讜 讚讬讚讻讜 讜讛讘讜 诇讬 讚讬讚讬 讛讗 诪谞讬 专讘讬 讗诇讬注讝专 讛讬讗 讚转谞讬讗 专' 讬讛讜讚讛 讗讜诪专 诪砖讜诐 专讘讬 讗诇讬注讝专 专讘讬诐 砖讘专专讜 讚专讱 诇注爪诪诐 诪讛 砖讘专专讜 讘专专讜 诇专讘讬 讗诇讬注讝专 专讘讬诐 讙讝诇谞讬诐 谞讬谞讛讜 讗诪专 专讘 讙讬讚诇 讗诪专 专讘 讻讙讜谉 砖讗讘讚讛 诇讛谉 讚专讱 讘讗讜转讛 砖讚讛 讗讬 讛讻讬 讗诪讗讬 讗诪专 专讘讛 讘专 专讘 讛讜谞讗 讗诪专 专讘 讗讬谉 讛诇讻讛 讻专''讗 诪讗谉 讚诪转谞讬 讛讗 诇讗 诪转谞讬 讛讗 讜讟注诪讗 诪讗讬 诪砖讜诐 讚专讘 讬讛讜讚讛 讚讗诪专 专讘 讬讛讜讚讛 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜 讜专' 讗诇讬注讝专 专讘讬诐 讘诪讗讬 拽谞讜 诇讬讛 讘讛讬诇讜讻讗 讚转谞讬讗 讛诇讱 讘讛 诇讗专讻讛 讜诇专讞讘讛 拽谞讛 诪拽讜诐 讛讬诇讜讻讜 讚讘专讬 专' 讗诇讬注讝专 讜讞讻诪讬诐 讗讜诪专讬诐 讗讬谉 讛讬诇讜讱 诪讜注讬诇 讻诇讜诐 注讚 砖讬讞讝讬拽 讗诪专 专' 讗诇注讝专 诪''讟 讚专' 讗诇讬注讝专 讚讻转讬讘 {讘专讗砖讬转 讬讙-讬讝} 拽讜诐 讛转讛诇讱 讘讗专抓 诇讗专讻讛 讜诇专讞讘讛 讻讬 诇讱 讗转谞谞讛 讜专讘谞谉 讛转诐 诪砖讜诐 讞讘讬讘讜转讗 讚讗讘专讛诐 讛讜讗 讚拽讗诪专 诇讬讛 讛讻讬 讻讚讬 砖讬讛讗 谞讜讞 诇讻讘讜砖 诇驻谞讬 讘谞讬讜 讗''专 讬讜住讬 讘专' 讞谞讬谞讗 诪讜讚讬诐 讞讻诪讬诐 诇专''讗 讘砖讘讬诇 砖诇 讻专诪讬诐 讛讜讗讬诇 讜谞注砖讛 诇讛讬诇讜讱 谞拽谞讛 讘讛讬诇讜讱 讻讬 讗转讜 诇拽诪讬讛 讚专讘 讬爪讞拽 讘专 讗诪讬 讗诪专 诇讛讜 讛讘讜 诇讬讛 讻讬 讛讬讻讬 讚讚专讬 讟讜谞讗 讚砖讘讬砖转讗 讜讛讚专 讜诇讗 讗诪专谉 讗诇讗 讚诪住讬讬诪讬谉 诪讞讬爪转讗 讗讘诇 诇讗 诪住讬讬诪讬谉 诪讞讬爪转讗 讻讬 讛讬讻讬 讚砖拽讬诇 讻专注讗 讜诪谞讞 讻专注讗: 讚专讱 讛讬讞讬讚 讚' 讗诪讜转: 转谞讗 讗讞专讬诐 讗讜诪专讬诐 讻讚讬 砖讬注讘讜专 讞诪讜专 讘诪砖讗讜 讗诪专 专讘 讛讜谞讗 讛诇讻讛 讻讗讞专讬诐 (讜转谞讬讗 讗讬讚讱) 讚讬讬谞讬 讙讜诇讛 (讗讜诪专讬诐) 砖谞讬 讙诪讚讬诐 讜诪讞爪讛 讜讗诪专 专讘 讛讜谞讗 讛诇讻讛 讻讚讬讬谞讬 讙讜诇讛 讜讛讗诪专 专讘 讛讜谞讗 讛诇讻讛 讻讗讞专讬诐 讗讬讚讬 讜讗讬讚讬 讞讚 砖讬注讜专讗 讛讜讗: 讚专讱 讛专讘讬诐 砖砖 注砖专讛 讗诪讛: 转谞讜 专讘谞谉 讚专讱 讛讬讞讬讚 讗专讘注 讗诪讜转 讚专讱 诪注讬专 诇注讬专 砖诪讜谞讛 讗诪讜转 

 专讘 讗砖讬 讗诪专. 诪转谞讬' 讘讻诇 讚专讻讬诐 砖讘注讜诇诐 诪讬讬专讬 讛谉 讬砖专讬诐 讛谉 注拽诇转讜谉 讜诇讗 诪砖讜诐 讙讝讬专讛 讗诇讗 诪砖讜诐 讚讻讜诇讛讜 讛讜讜 注拽诇转讜谉 讚讻诇 讚专讱 砖谞讜转谞讬谉 诪爪讚 讗讞讚 砖诇讗 讛讬讛 砖诐 讚专讱 转讞诇讛 讬砖 讘谞讬 讗讚诐 砖谞注砖讬转 诇讛诐 专讞讜拽讛 诪谉 讛专讗砖讜谞讛 讜讬砖 砖谞注砖讬转 诇讛诐 拽专讜讘讛 讬讜转专 讚诇讗讜转谉 讛注讜诪讚讬诐 讘注讬专 诪爪讚 讚专讱 讛专讗砖讜谉 讗讝 谞注砖讬转 诇讛谉 注讻砖讬讜 讚专讱 注拽诇转讜谉 讜讗讬谉 讛专砖讜转 讘讬讚讜 诇讙讝讜诇 讗转 讛专讘讬诐 讜讘讬谉 专讘 讗砖讬 诇专讘 讝讘讬讚 诇讬讻讗 诪讬讚讬 讗诇讗 讞讬诇讜拽 讟注诪讬诐 讻注讬谉 诪砖诪注讜转 讚讜专砖讬谉 讗讬讻讗 讘讬谞讬讬讛讜 讜诪拽砖讬 诇讻讜诇讛讜 讻讬讜谉 讚转拽谞转 讞讻诪讬诐 讛讜讗 讗讜 讚讬谉 讛讜讗 讚砖诇讜 诇讗 讛讙讬注讜 讗诐 讻谉 诇诪讛 诪讛 砖谞转谉 谞转谉 诇讬诪讗 诇讛讜 讻讜' 讚诪拽讞 讟注讜转 讛讜讗: 砖讘讬专专讜 讚专讱 诇注爪诪谉. 讚专讱 砖讚讛 讗讞专: 诪讛 砖讘讬专专讜 讘讬专专讜. 讗注''驻 砖诇讗 谞讟诇讜 专砖讜转 诪讘注诇 砖讚讛 讜讻讚诪讜拽讬 诇讛 诇拽诪谉: 讜诪转诪讛讬谞谉 讗讟讜 专讘讬诐 讙讝诇谞讬谉 谞讬谞讛讜. 砖讬讙讝诇讜 拽专拽注 砖诇 讗讞专讬诐: 讻砖讗讘讚讛 诇讛谉 讚专讱 讘讗讜转讛 砖讚讛. 讚诪''诪 讗讜专讞讗 讗讬转 诇讛讜 讙讘讬讛 讜讬驻讛 讻讞 专讘讬诐 诪讻讞 讬讞讬讚 砖讛讬讞讬讚 砖讗讘讚讛 诇讜 讚专讱 讘砖讚讛 讞讘讬专讜 诇讗 讬讘专讜专 诪注爪诪讜 讗诇讗 讗讜 讘讘讬转 讚讬谉 讗讜 讘专砖讜转讜 砖诇 讘注诇 讛砖讚讛 讗讘诇 专讘讬诐 讻讘讬转 讚讬谉 讚诪讜 讚诪讗谉 诪讬谞讬讬讛讜 诪讝诪讬谉 诇讛讗讬 诇讘讬 讚讬谞讗 讜讻''砖 诪转谞讬转讬谉 讚讛讜讗 注爪诪讜 谞转谉 诇讛诐 讜诪讬讛讜 砖诇讜 诇讗 讛讙讬注讜 讚拽谞住讬谞谉 诇讬讛 诇驻讬 砖谞转谉 诇讛诐 讚专讱 注拽诇转讜谉: 讗讬 讛讻讬. 讚讻砖讗讘讚讛 诇讛诐 讚专讱 诪讬讬专讬 专讘讬 讗诇讬注讝专: 讗诪讗讬 讗诪专 专讘讛 讘专 专讘 讛讜谞讗 讗诪专 专讘 讗讬谉 讛诇讻讛 讻专' 讗诇讬注讝专. 讜讛诇讗 讛讚讬谉 注诪讜 砖讗驻讬诇讜 讛讞讻诪讬诐 讛讞讜诇拽讬谉 注诇 讗讚诪讜谉 讜讗讜诪专讬诐 讬拽讞 诇讜 讚专讱 讗讜 讬驻专讞 讘讗讜讬专 讛讗 讗讜拽讬诪谞讗 讘讞讚 讚讗转讬 诪讻讞 讗专讘注讛 讗讘诇 讘讗讜转讛 砖讚讛 讚讘专讬 讛讻诇 讞讬讬讘 讘注诇 讛砖讚讛 诇讬转谉 诇讜 讚专讱 诇讬讻谞住 讘讛 诇砖讚讛讜 讜讙讘讬 专讘讬诐 讚讬谉 讛讜讗 砖讗诐 讘讬专专讜 诇注爪诪谉 讬驻讛 注砖讜 讜拽砖讬讗 诇专讘 讚讗诪专 讗讬谉 讛诇讻讛 讗讚专讘 讚讗讜拽诪讛 讻砖讗讘讚讛: 诪讗谉 讚诪转谞讬 讛讗 诇讗 诪转谞讬 讛讗. 专讘 讙讬讚诇 讚诪转谞讬 诪砖诪讬讛 讚专讘 讻讙讜谉 砖讗讘讚讛 诇讗 诪转谞讬 讛讗 讚讗诪专 专讘讛 讘专 专讘 讛讜谞讗 讗诪专 专讘 讗讬谉 讛诇讻讛: 讛''讙 讜诇专讘讛 讘专 专讘 讛讜谞讗 诪转谞讬' 讟注诪讗 诪讗讬. 讻讬讜谉 讚讗诪专 讗讬谉 讛诇讻讛 诇讗 住''诇 诇讗讜拽讜诪讬 住转诐 诪转谞讬' 讻专' 讗诇讬注讝专: 砖讛讞讝讬拽讜 讘讜 专讘讬诐. 砖讛砖讜讜讛讜 讜转拽谞讜讛讜 诇讛讬诇讜讱 讜讛讘注诇讬诐 讬讚注讜 讜砖转拽讜 讗住讜专 诇拽诇拽诇讜 讚讜讚讗讬 诇专讘讬诐 诪讞诇 讜讻''砖 诪转谞讬' 砖谞转谉 诇讛诐 讛讛讜讗 讚专讱 讘讬讚讬诐 讛诇讻讱 诪讛 砖谞转谉 谞转谉 讜讻讙讜谉 砖讛讞讝讬拽讜: 讜诇专''讗. 讗诇讬讘讗 讚专讘讛 讘专 专讘 讛讜谞讗 讚讗诪专 讗讬谉 讛诇讻讛 讜诪讜拽讬 诇讛 讻砖诇讗 讗讘讚讛 诇讛诐 讚专讱 讜讗驻''讛 拽讗诪专 专' 讗诇讬注讝专 诪讛 砖讘讬专专讜 讘讬专专讜 讘讘讬专讜专 讘注诇诪讗 讘诇讗 讞讝拽讛: 讘诪讗讬 拽谞讜 诇讛. 讜讻讬 讘讚讬讘讜专 拽谞讜 诇讛 讜诪砖谞讬 讘讛讬诇讜讻讗 讚讛讗讬 砖讘讬专专讜 讛讜讗 讛讛讬诇讜讱 讜讘注谞讬谉 讝讛 讘讬专专讜 讗讜转诐 砖讛诇讻讜 诇砖诐: 注讚 砖讬讞讝讬拽. 诇讛砖讜讜转 拽专拽注 诇讞专讬砖讛 讗讜 谞注诇 讜讙讚专 讜驻专抓 讻诇 砖讛讜讗 讜讛讗 讚讗诪专讬谞谉 讘驻''拽 讚讘''拽 (讚祝 讟.) 讗讬诪转 讛讜讬讗 讞讝拽讛 诪讻讬 讚讬讬砖 讗诪爪专讬 诇讗讜 讘讛讬诇讜讱 诪讬讬专讬 讗诇讗 讘讛讙讘讛转 讛诪爪专 讜讚砖 讛拽专拽注 诇转拽谉 讗转 讛诪爪专 讜诇讞讝拽讜 讚讛讬讬谞讜 谞注诇 讜讙讚专: 讻讚讬 砖讬讛讗 谞讜讞 讻讜'. 讚讛讜讜 诇讛讜 讻讬讜专砖讬谉 讜诇讗 讻讙讝诇谞讬谉 讜诇讗 讬讛讬讛 专砖讜转 诇砖讟谉 诇拽讟专讙 讜诇讗 驻转讞讜谉 驻讛 [诇讘注诇] 诪讚转 讛讚讬谉: 谞拽谞讛 讘讛讬诇讜讱. 讚专讱 讛谞讗转 讛诪注砖讛 拽讜谞讬谉 讗讜转讜 讻讚讗诪专讬谞谉 讘讞讝拽转 讛讘转讬诐 (诇注讬诇 讚祝 谞讙:) 讛爪讬注 诪爪注讜转 讘谞讻住讬 讛讙专 拽谞讛: 讻讬 讗转讜 诇拽诪讬讛 讚专讘讬 讬爪讞拽. 诇讚讜谉 注诇 注住拽 讗讚诐 砖诪转谞讛 诇讞讘讬专讜 诇诪讻讜专 砖讘讬诇 砖诇 讻专诪讬诐 讜专''讞 驻讬专砖 讚讘诪讬 砖讗讘讚讛 诇讜 讚专讱 砖讚讛讜 诪讬讬专讬: 讛讘讜 诇讬讛. 砖讘讬诇 专讞讘 讻讬 讛讬讻讬 讚讚专讬 讟讜谞讗 讚讝诪讜专讜转 注诇 讻转驻讜 讜讛讚专 讗讬诇讱 讜讗讬诇讱 讜诇讗 讬讙注讜 讛讝诪讜专讜转 讘诪讞讬爪讜转 讛砖讘讬诇: 讜诇讗 讗诪专谉 讗诇讗 讚诪住讬讬诪讬 诪讞讬爪转讗. 砖讬砖 砖诐 诇砖讘讬诇 讙讚专 诪讝讛 讜讙讚专 诪讝讛 讗讝 爪专讬讱 诇讛专讞讬讘 讗转 讛讚专讱 讜诇诪砖讜讱 讻转诇讬诐 诇讗讞讜专讬讛诐 讻讚讬 砖诇讗 讬讝讬拽讜讛讜 讛讻转诇讬诐 诇讛驻讬诇 讛诪砖讜讬 诪注诇 讻转驻讜: 讗讘诇 诇讗 诪住讬讬诪讬 诪讞讬爪转讗. 诇讗 讬转谉 诇讜 讗诇讗 诪讚专讱 讻祝 专讙诇讬讜 讜讬讝专注 讛诪讜讻专 讗讜 讬讟注 讻专诐 诪讬讻谉 讜诪讬讻谉 讚讗讬谉 讻讗谉 讚讘专 讛诪讝讬拽 诇讜 讻砖讬讟注讜谉 诪砖讜讬 注诇 讻转驻讜 讜讗讬转 讚讙专住 讜诇讗 讗诪专谉 讗诇讗 讚诇讗 诪住讬讬诪讬 诪讞讬爪讜转 讛诇讻讱 讬''诇 砖诪讻专 诇讜 讻诇 爪专讻讜 讗讘诇 讛讬讻讗 讚诪住讬讬诪讬 诪讞讬爪转讗 讛讚讘专 讬讚讜注 砖诇讗 诪讻专 诇讜 讗诇讗 砖讘讬诇 讝讛 讻诪讜转 砖讛讜讗 讜诇讗 谞讛讬专讗 讚讗诐 砖讘讬诇 住转诐 讝讘讬谉 诇讬讛 诇诪讛 诇讗 讬转谉 诇讜 讻诇 爪专讻讜: 讻专注讗. 专讙诇: 讻讚讬 砖讬注讘讜专 讞诪讜专 讻讜'. 砖谞讬 讙诪讚讬谉 讜诪讞爪讛 讬讛讜 讻讚诇拽诪谉: 讛''讙 讚讬讬谞讬 讙讜诇讛 讗诪专讬. 讜讛讬讬谞讜 砖诪讜讗诇 讜拽专谞讗 讘驻''拽 讚住谞讛讚专讬谉 (讚祝 讬讝: 注''砖) 讜讛诇讻讱 诇讗 讙专住讬' 转谞讬讗 讚讗诪讜专讗讬 谞讬谞讛讜 讗讬 谞诪讬 讛''讙 转谞讜 讚讬讬谞讬 讙讜诇讛 砖讜谞讬诐 讘专讬讬转讗 讜讘驻' 讘讬转 讻讜专 (诇拽诪谉 讚祝 拽讝:) 讙专住讬谞谉 谞诪讬 讛讻讬: 讙诪讚讬谉. 讗诪讜转 拽讟谞讜转 诪驻专拽讜 注讚 讗爪讘注讜转讬讜 讜讬砖 讗讜诪专讬诐 讗诪讜转 砖诇讬诪讜转 讚拽专讗 讻转讬讘 讙诪讚 讗专讻讛 (砖讜驻讟讬诐 讙): 讞讚 砖讬注讜专讗 讛讜讗. 讜讘砖谞讬讛诐 讗诪专 专讘 讛讜谞讗 讛诇讻讛 诇讗砖诪讜注讬谞谉 讚讞讚 砖讬注讜专讗 讛讜讗: 讚专讱 讛讬讞讬讚. 诇讬诇讱 讗讚诐 讗讞讚 诇砖讚讛 砖诇讜: 讚专讱 诪注讬专 诇注讬专. 砖讛讚专讱 诪讬讜讞讚转 诇砖转讬 注讬讬专讜转 讛诇诇讜 讜讗讬谉 讗谞砖讬 注讬讬专讜转 讗讞专讜转 谞讻谞住讬谉 诇砖诐: 砖诪讜谞讛 讗诪讜转. 砖讗诐 讬驻讙注讜 砖转讬 注讙诇讜转 讝讜 讘讝讜 砖诇讗 讬转注讻讘讜 讝讜 讘讝讜: 

转讜住驻讜转



 讻讙讜谉 砖讗讘讚讛 诇讛谉 讚专讱 讘讗讜转讛 砖讚讛. 驻讬专砖 专讘讬谞讜 砖诪讜讗诇 讜讻''砖 诪转谞讬' 砖诪讚注转讜 谞转谉 诇讛诐 讜讘转专 讛讻讬 讚拽讗诪专 诇专讘讛 讘专 专讘 讛讜谞讗 讚讗诪专 讗讬谉 讛诇讻讛 讟注诪讗 诪讗讬 驻讬专砖 讚驻砖讬讟讗 讚诇讗 诪讜拽讬 诪转谞讬' 讗诇讬讘讗 讚专讘讬 讗诇讬注讝专 讜讚诇讗 讻讛诇讻转讗 讜讻诪讗谉 诪讜拽讬 诇讛 讜拽砖讛 诇专''讬 讚讘专讬砖 讛诪谞讬讞 (讘''拽 讚祝 讻讞.) 诇讗 诪讬讬转讬 诪讬诇转讬讛 讚专讘 讙讬讚诇 讜诇讗 诪讬诇转讬讛 讚专讘讛 讘专 专讘 讛讜谞讗 讜诪驻专砖 讟注诪讗 讚诪转谞讬' 讚讛讻讗 诪砖讜诐 专讘 讬讛讜讚讛 诪砖诪注 讚诇讻''注 讛讜讬 讟注诪讗 讚诪转谞讬转讬谉 讛讻讬 讜注讜讚 拽砖讛 诇专砖讘''讗 讚讗讬谞讬讞讗 诇讬讛 讗诇讬讘讗 讚专讘 讙讬讚诇 讟注诪讗 讚诪转谞讬转讬谉 诪砖讜诐 讚讚诪讬讗 诪转谞讬' 诇讗讘讚讛 诇专讘讛 讘专 专讘 讛讜谞讗 谞诪讬 诇讗 转讬讘注讬 讚诪讜讚讛 讛讜讗 讘讗讘讚讛 讚诪讛 砖讘讬专专讜 讘讬专专讜 讜诪讛 砖驻讬' 讚诪转谞讬' 讛讜讬讗 讻诇 砖讻谉 讗讬谉 谞专讗讛 讚讘诪转谞讬转讬谉 讬砖 诇讛谉 诪诪讛 谞驻砖讱 讚专讱 砖诇讗 讻讚讬谉 讗讘诇 讘讗讘讚讛 诪诪讛 谞驻砖讱 讗讬转 诇讛讜 讚专讻讗 讙讘讬讛 转讚注 讚驻专讬讱 讗讬 讛讻讬 讗诪讗讬 讗诪专 专讘讛 讗讬谉 讛诇讻讛 讻专''讗 讗诇诪讗 讚讘讗讘讚讛 驻砖讬讟讗 诇讬讛 讚讬砖 诇讛谉 讚专讱 讜诇注讬诇 驻专讬讱 讗诪转谞讬转讬谉 讜诇讬诪讗 诇讛讜 砖拽讜诇讜 讚讬讚讻讜 讜讛讘讜 讚讬讚讬 讜谞专讗讛 诇专''讬 讚诪注讬拽专讗 诪住讬拽 讚诪转谞讬' 讻专讘讬 讗诇讬注讝专 讜诇讘住讜祝 讻讬 诪砖谞讬 讻砖讗讘讚讛 诇讗 讗转讬讗 诪转谞讬' 讻专' 讗诇讬注讝专 讜讻谉 讬砖 讘讛谞讬讝拽讬谉 (讙讬讟讬谉 讚祝 谞讗. 讜砖诐) 讘砖诪注转讗 讚砖谞讬 讻讬住讬谉 拽砖讜专讬谉 诪爪讗转 诇讬 讜诇讗 讙专住 诇拽诪谉 讜诇专讘讛 讘专 专讘 讛讜谞讗 讚讗诪专 讗讬谉 讛诇讻讛 讻讜' 讚诇讻''注 爪专讬讱 诇驻专讜砖讬 讟注诪讗 讚诪转谞讬' 讻讚专讘 讬讛讜讚讛 讜注讜讚 讬''诇 讛讗 诪谞讬 专' 讗诇讬注讝专 讻讚诪住讬拽 专讘讬 讗诇讬注讝专 讗讬讬专讬 讻砖讗讘讚讛 讜诪转谞讬' 讚诪讬讗 诇讗讘讚讛 讻讚诪驻专砖 讟注诪讗 讘转专 讛讻讬 讜专讘谞谉 讚驻诇讬讙讬 讗讚专' 讗诇讬注讝专 讘讗讘讚讛 讜讗诪专讬 讚讗讬谉 诪讜注讬诇 讘讬专讜专诐 讻诇讜诐 讛''谞 驻诇讬讙讬 讗诪转谞讬转讬谉 讚诇讗 讗诪专讬' 诪讛 砖谞转谉 谞转谉 讜诇专讘讛 讘专 专讘 讛讜谞讗 讚讗讗讘讚讛 诇讗 驻诇讬讙讬 专讘谞谉 讗转讬讗 诪转谞讬转讬谉 诇讚''讛 讜诇讘住讜祝 讘注讬 讟注诪讗 诪讗讬 讻讜' 诪''讟 讚诪讬讗 诪转谞讬' 诇讗讘讚讛 讜诪砖讜诐 讚讗诪专 专''讗 讘讗讘讚讛 讚诪讛 砖讘讬专专讜 讘讬专专讜 谞讬诪讗 讛讻讬 谞诪讬 讘诪转谞讬' 讜诪住讬拽 诪砖讜诐 讚专讘 讬讛讜讚讛: 讜专讘讬 讗诇讬注讝专 专讘讬诐 讘诪讗讬 拽谞讜 诇讬讛. 讚讘讬专专讜 诇讛谉 讚专讱 诪砖诪注 讘诇讗 砖讜诐 转讬拽讜谉 讘讘专讬专讛 讘注诇诪讗: 讘砖讘讬诇 砖诇 讻专诪讬诐. 谞专讗讛 讚讚讜拽讗 讘砖讘讬诇 砖诇 讻专诪讬诐 砖讗讬谞讜 注砖讜讬 讻诇诇 讗诇讗 诇讛讬诇讜讱 讗讘诇 砖讗专 讚专讱 注砖讜讬 拽爪转 诇讛砖转诪砖 讘讜 爪讜专讱 讗讞专: 讜诇讗 讗诪专谉 讗诇讗 讗讬 诇讗 诪讬住讬讬诪讬 诪讞讬爪转讗 讗讘诇 诪住讬讬诪讬 讻讜'. 讜诇讗 砖讬讛讜 诪讞讬爪讜转 讙讘讜讛讜转 讚讗''讻 讛讬讻讬 讚专讬 讟讜谞讗 讗诇讗 诪讞讬爪讜转 谞诪讜讻讜转 讟驻讞 讗讜 讟驻讞讬讬诐 诇讛讬讻专 讛砖讘讬诇 讛诇讻讱 讻砖诪讻专 诇讜 讛砖讘讬诇 讘砖讚讛讜 诇讗 讬转谉 诇讜 讗诇讗 讻诪讜 砖讛讜讗 注砖讜讬 讗驻讬' 诇讗 讬讛讗 诇讜 讗诇讗 讻讚砖拽讬诇 讻专注讗 讜诪谞讗 讻专注讗 讜讝讛 讚讞拽讜 诇专讘讬谞讜 砖诪讜讗诇 砖讗讬谞讛 谞专讗讬转 诇讜 讙讬专住讗 讝讜 诇驻讬 砖讛讬讛 住讘讜专 讚讛谞讱 诪讞讬爪讜转 讙讘讜讛讜转 讛专讘讛: 

专讘讬谞讜 讙专砖讜诐

专讞讜拽讛 诇讝讛. 讜诇讗讜 讝讻讜转 讛讬讗 诇讜 讜拽专讜讘讛 诇讝讛 讜诪砖讜诐 讛讻讬 诇讗 诪爪讬 诇诪注讘讚 讚讬谞讗 诇谞驻砖讬讛 讜诪砖"讛 诪讛 砖谞转谉 谞转谉 讗)谞专讗讛 讚爪"诇 谞转谉 讜砖诇讜 诇讗 讛讙讬注讜 讜诇讗 诪爪讬 讻讜'. 讜诇讗 诪爪讬 诇诪讬讛讚专 讘讬讛:



讜诇讬诪讗 诇讛讜 砖拽讜诇讜 讚讬讚讻讜 讜讬讛讘讜 诇讬 讚讬讚讬. 讜讗诪讗讬 诪讛 砖谞转谉 谞转谉:



讛讗 诪谞讬. 诪转谞讬':



专' 讗诇讬注讝专 讛讬讗. 讚讗诪专 诪讛 砖讘讬专专讜 讘讬专专讜 讜诪砖讜诐 讛讻讬 讛讜讗讬诇 砖讘讬专专讜 讚专讱 讝讛 诇讗 诪爪讬 诇诪讬诪专 诇讛讜 讛讘讜 诇讬 讚讬讚讬:



讜诪拽砖讬' 讜讗诇讬讘讗 讚专' 讗诇讬注讝专 讚讗诪专 诪讛 砖讘讬专专讜 讘讬专专讜 讜讻讬 专讘讬诐 讙讝诇谞讬谉 谞讬谞讛讜. 讚诇讬讙讝讜诇 诇讬讛 讗转 砖诇讜 讘讻讚讬:



讗诪专 专讘 讙讬讚诇. 诇讗 讙讝诇谞讬谉 谞讬谞讛讜 讗诇讬讘讗 讚专' 讗诇讬注讝专 讚诪砖讜诐 讛讻讬 砖诇讜 诇讗 讛讙讬注讜 讻讙讜谉 砖讗讘讚讛 诇讛谉 讚专讱 讘讗讜转讛 砖讚讛. 砖讬讜讚注讬谉 讛谉 砖讬砖 诇讛谉 讚专讱 讝讛 讜讗讬谉 讬讜讚注讬谉 讘讗讬讝讛 诪拽讜诐 讘砖讚讛 诪砖讜诐 讛讻讬 谞转谉 讘砖讚讛 诪谉 讛爪讚 砖诇讗 讬讚专住讜诐 讘砖讚讛 讜讗诪讟讜诇 讛讻讬 讛讜讗讬诇 砖讘讬专专讜 讚专讱 讝讛 诪讛 砖讘讬专专讜 讘讬专专讜 讚讛砖转讗 诇讗 讙讝诇谞讬谉 谞讬谞讛讜 讜讛讬讜诐 讜诪讞专 讻砖讬讻讬专讜 讚专讻诐 讬讟诇讜讛 讜砖诇讜 诇讗 讛讙讬注讜:



讗讬 讛讻讬. 讚诪讜拽诪转 诇讛 讛讻讬 讘专' 讗诇讬注讝专 讗诪讗讬 讗诪专 专讘 讛讜谞讗 讗讬谉 讛诇讻讛 讻专' 讗诇讬注讝专 讛讗 诇讗讜 讙讝诇谞讬谉 谞讬谞讛讜 讜讘讚讬谉 讛讜讗 讚诪讛 砖讘讬专专讜 讘讬专专讜:



讜诪砖谞讬 诪讗谉 讚诪转谞讬 讛讗. 讚专讘 讘专讜谞讗 诇讗 诪转谞讬 讛讗 讚专' 讗诇讬注讝专. 讛讜讗 住讘讬专 诇讬' 讚诪砖讜诐 讛讻讬 诪讛 砖讘讬专专讜 讘讬专专讜 讻讙讜谉 砖讗讘讚讛 诇讛谉 讚专讱 诇专讘讬诐 讜讛讗 讚拽讗诪专 专讘 讘专讜谞讗 讗讬谉 讛诇讻讛 讻专' 讗诇讬注讝专 讛讻讬 住"诇 诇专讘 讘专讜谞讗 讚专' 讗诇讬注讝专 讚讗诪专 诪讛 砖讘讬专专讜 讘讬专专讜 讘讞谞诐 讗注"驻 砖诇讗 讗讘讚讛 诇讛谉 讚专讱 讚讗讬 讛讜讛 砖诪讬注 诇讬讛 诇专讘 讘专讜谞讗 讚专' 讗诇讬注讝专 住讘专 诪讛 砖讘讬专专讜 砖讗讘讚讛 诇讛谉 讚专讱 讘转讜讱 砖讚讛讜 诇讗 讛讜讛 讗诪专 讗讬谉 讛诇讻讛 讻专' 讗诇讬注讝专:



讜诪拽砖讬' 讜讟注诪讗 诪讗讬. 讻诇讜诪专 讛讜讗讬诇 讚住"诇 诇专讘 讘专讜谞讗 诇讛讬讻讗 砖讘讬专专讜 诇讛谉 专讘讬诐 讚专讱 诪讛 砖讘讬专专讜 讘讬专专讜 讘)驻讬' 专讘讬谞讜 讘讝讛 讛讜讗 讻驻讬' 转讜住' 讘讚"讛 讻讙讜谉 讘转讬' 讛砖谞讬 讜注讜讚 讬"诇 讜讻讜' 讜讚讜"拽. 讻讙讜谉 砖讗讘讚讛 诇讛谉 讚专讱 讘讗讜转讛 砖讚讛 讗诪讗讬 诪讛 砖谞转谉 谞转谉 讜砖诇讜 诇讗 讛讙讬注讜. 讜讛讜讗 讛讚讬谉 谞诪讬 砖讗讬诇 转诇诪讜讚讗 讗诇讬讘讗 讚专讘 讙讬讚诇 讚诪转专抓 诇诪转谞讬' 讗诇讬讘讗 讚专' 讗诇讬注讝专 诪讛 讟注诐 诪讛 砖谞转谉 谞转谉 讜砖诇讜 诇讗 讛讙讬注讜. 讜诪砖谞讬 诪砖讜诐 讚专讘 讬讛讜讚讛 讜讻讜' 讜讛讜讗讬诇 砖讛讞讝讬拽讜 讘讗讜转讜 讚专讱 讘砖讚讛 讗住讜专 诇拽诇拽诇讜 讜讗讜转讜 砖谞转谉 谞转谉 诪砖讜诐 砖讘讬专专讜 讛谉:



讜讗诇讬讘讗 讚专' 讗诇讬注讝专 讚诪转专爪讗 诪转谞讬' 讗诇讬讘讬讛 专讘讬诐 讘诪讗讬 拽谞讜 诇讛. 诇讛讗讬 讚专讱 砖谞转谉 讝讛 讜讛诇讗 诇讗 讛讞讝讬拽讜 讘讛:



拽谞讛 诪拽讜诐 讛讬诇讜讻讜. 讘诇讗 砖讟专 讜讻住祝 讜讞讝拽讛 讜讘诇讗 驻专讬爪转 讜讙讚讬专转 [讙讚专] 讜谞注讬诇转 [讛驻转讞]. 讚讘专讬 专' 讗诇讬注讝专. 讜讞讻"讗 讗讬谉 讛讬诇讜讱 诪讜注讬诇 讻诇讜诐. 注讚 砖驻专抓 讜讙讚专 讜谞注诇 讻诇 砖讛讜讗:



讻讚讬 砖转讛讗 谞讜讞讛 诇讬讻讘砖. 诇驻谞讬 讬讛讜砖注:



讻讬 讗转讜 诇拽诪讬讛 讚专' 讬爪讞拽. 讛诪讜讻专 讜讛诇讜拽讞 砖讘讬诇 诇讞讘讬专讜:



讗诪专 诇讛讜 讝讬诇讜 讛讘讜 诇讬讛 讻讬 讛讬讻讬 讚讚专讬 讟讜谞讗 讚砖讘讬砖转讗 讜讛讚专. 讻诇讜诪专 诇诪讛诇讱 讘砖讘讬诇 砖诇 讻专诪讬诐 讬转谞讜 诇讜 讻砖讬注讜专 砖讬讻讜诇 讗讚诐 诇讬诇讱 讘讜 注诐 诪砖讗讜. 砖诇 讝诪讜专讜转 讜讬讻讜诇 诇讞讝讜专 讘砖讘讬诇 砖诇 讻专诪讬诐 讘专讬讜讞 讚拽谞讛讜 讘讛诇讬讻转讜:



讜诇讗 讗诪专谉. 讚诇讬转谉 诇讬讛 讛讻讬:



讗诇讗 诪砖讜诐 讚诇讗 诪住讬讬诪讬 诪讞讬爪转讗. 砖诇 砖讘讬诇 砖讗讬谉 砖诐 讙讚专 诪讬讻谉 讜诪讬讻谉. 讗讘诇 诪住讬讬诪讬 诪讞讬爪转讗 讗驻讬诇讜 讬讛讬' 讛砖讘讬诇 爪专 讻诇 讻讱 讻讬 讛讬讻讬 讚砖拽讬诇 讻专注讗 讜诪谞讞 讻专注讗 诇讗 讬讛讘讬' 诇讬讛 讟驻讬 讗诇讗 讻诪讛 讚讗讬转讬讛:



驻讬住' 砖谞讬 讙诪讚讬谉 讜诪讞爪讛. 砖转讬 讗诪讜转 讜诪讞爪讛:



讚专讱 诪注讬专 诇注讬专 砖诪讜谞讛 讗诪讜转. 讻讚讬 砖讬讛讗 专讬讜讞 诇砖转讬 注讙诇讜转 砖驻讜讙注讜转 讝讜 讘讝讜:



讚专讱 讛专讘讬诐 讗)诇讻讗讜专讛 爪"诇 讟"讝 讗诪讛 讚讻谉 讛讜讗 砖讬注讜专 专讛"专 讜讗讻谉 讘住讜祝 讛讚讬讘讜专 诪住讬讬诐 讙"讻 讜讛专讬 诇讱 注砖专讛 讻注讙诇讜转 讛诪砖讻谉 讜爪"注 讬' 讗诪讛 讻讚讙专住讬谞谉 讘诪住讻转 砖讘转 (讚祝 爪讟) 砖转讬 讙讝讜讝讟专讗讜转 讘专砖讜转 讛专讘讬诐 讝讜 讻谞讙讚 讝讜 讜讗诪专讬谞谉 讘讙诪' 讗诪专 专讘 诪砖讜诐 专' 讞讬讬讗 注讙诇讜转 转讞转讬讛谉 讜讘讬谞讬讛谉 讜爪讚讬讛谉 专砖讜转 讛专讘讬诐 讗诪专 讗讘讬讬 讘讬谉 注讙诇讛 诇注讙诇讛 讻诪诇讗 讗讜专讱 注讙诇讛 讜讻诪讛 讗讜专讱 注讙诇讛 讞诪砖 讜注讙诇讛 讗讞专转 讞诪砖 讜讘讬谉 注讙诇讛 诇注讙诇讛 讞诪砖 讗诪讜转 讜讗诪讛 讬转讬专讛 讚拽讗讬 讘讛 讘谉 诇讜讬 讚讻讬 诪砖转诇驻讬 拽专砖讬诐 谞拽讬讟 诇讛讜 讜讛专讬 诇讱 注砖专讛 讻注讙诇讜转 讚诪砖讻谉:





专诪讘"谉

讜诇讬诪讗 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬. 讻诇讜诪专 讗讬 讛讻讬 讗诪讗讬 诪讛 砖谞转谉 谞转谉.



讛讗 诪谞讬 专讘讬 讬讛讜讚讛 讛讬讗 讚讗诪专 专讘讬诐 砖讬讘专专讜 诇讛诐 讚专讱 诇注爪诪谉 诪讛 砖讘讬专专讜 讘讬专专讜. 讜讻"砖 讘诪转谞讬转讬谉 砖谞转谉 诇讛诐 诪注爪诪讜 讜砖诇讜 诇讗 讛讙讬注讜 讻讘专 驻讬专砖讜 讘讙诪专讗 砖讗讬谉 讞诇讬驻讬讜 讞诇讬驻讬谉 讜讘注讬谞谉 诇专讘讬 讗诇注讝专 专讘讬诐 讙讝诇谞讬 谞讬谞讛讜 驻讬专讜砖讟注诪讗 讚专讘讬 讗诇讬注讝专 诪讬讘注讬讗 诇讬讛 讜诇讗讜 讗诪转谞讬' 拽讗讬.
讜讟注诪讗 诪讗讬, 驻讬' 诇诪"讚 讗讬谉 讛诇讻讛 讻专讘讬 讗诇讬注讝专 讚讻讬讜谉 砖讗讬谉 讛诇讻讛 讻诪讜转讜 诇讗 诪讜拽诪讬谞谉 诪转谞讬' 讘讛讻讬 讜讗注"讙 讚讘诪转谞讬转讬谉 谞转谉 诇讛诐 诪讚注转讜 讟注诪讗 诪讗讬 讻诇讜诪专 讗诪讗讬 诇讗 讗诪专讬谞谉 诇讛讜 讛讘讜 诇讬 讚讬讚讬 讜砖拽讜诇讜 讚讬讚讻讜 讜驻专讬拽 诪砖讜诐 讚专讘 讬讛讜讚讛 讚讻讬讜谉 讚讛讞讝讬拽讜 讘讜 讻讚讬' 砖讛讜讗 注爪诪讜 谞转谉 诇讛诐 讗注"驻 砖讘转讜专转 讞诇讬驻讬谉 谞转谉 诇讛诐 讗住讜专 诇拽诇拽诇讜 砖讛专讬 讘专砖讜转 谞转转讬. 讜专讘讬 讗诇讬注讝专 专讘讬诐 讘诪讗讬 拽谞讜 诇讛. 诇诪"讚 讗驻讬诇讜 讘砖诇讗 讗讘讚讛 诇讛诐 讚专讱 讘讗讜转讛 砖讚讛 拽讗诪专 专讘讬 讗诇讬注讝专 诪讛 砖讘讬专专讜 讘讬专专讜 讘诪讗讬 拽谞讜 诇讛 讜诪驻专拽讬谞谉 讘讛诇讜讻讛. 讝讛讜 驻讬专讜砖 讛住讜讙讬讗 砖驻讬' 讛"专 砖诪讜讗诇 讝"诇.
讜讗讬谞讜 谞讻讜谉, 讚诪注讬拽专讗 讻讬 拽住"讚 讚专讘讬 讗诇注讝专 讘砖讗讘讚讛 诇讛诐 讚专讱 拽讗诪专 讛讜讛 谞讬讞讗 诇谉 讟注诪讗 讚诪转谞讬转讬谉 讚讻砖讗讘讚讛 诇讛谉 讚专讱 讚诪讬 讜诇讗 注讜讚 讗诇讗 砖讛诇讻讛 讻讚讘专讬 专讘讬 讗诇讬注讝专 诇诪讗谉 讚诪讜拽讬 诇讛 诇专讘讬 讗诇讬注讝专 讘砖诇讗 讗讘讚讛 诇讛谉 讚专讱 讜讗讬谉 讛诇讻讛 讻诪讜转讜 讗诪讗讬 拽砖讬讗 诇谉 诪转谞讬转讬谉.
讗诇讗 讛讻讬 驻讬专讜砖讗: 讛讗 诪谞讬 专讘讬 讬讛讜讚讛 讚讗诪专 诪讛 砖讘讬专专讜 讘讬专专讜 讗注"驻 砖讛讬讗 讙讝诇讛 讘讬讚诐 讜讗拽砖讬谞谉 讜转讬讛讜讬 谞诪讬 诪转谞讬' 专讘讬 讬讛讜讚讛 诪砖讜诐 专讘讬 讗诇注讝专 讜讻讬 诇专讘讬 讗诇讬注讝专 讙讝诇谞讬 谞讬谞讛讜 讜讘专讬讬转讗 讙讜驻讛 拽砖讬讗 讜诪驻专拽讬谞谉 讻讬 讗"专 讗诇注讝专 讻砖讗讘讚讛 诇讛 讚专讱 讘讗讜转讛 砖讚讛 砖讗诐 讘讬专专讜 讚专讱 诇注爪诪谉 诪讛 砖讘讬专专讜 讘讬专专讜 讜讗讜诪专讬谉 诇讜 讛讘讗 专讗讬讛 砖讗讬谉 讝讜 讛讚专讱 砖诇谞讜 讜讟讜诇 讜讗注"驻 砖讘讬讞讬讚 注诇讬讜 讛专讗讬讛 讬驻讛 讻讞 专讘讬诐 讜讗拽砖讬谞谉 讗讬 讛讻讬 诇诪讛 讗诪专讜 讗讬谉 讛诇讻讛 讻专讘讬 讗诇注讝专 讜讛专讬 讚讘专 讘专讜专 讗诪专 讜诪驻' 诪讗谉 讚诪转谞讬 讛讗 诇讗 诪转谞讬 讛讗 讚诇诪讗谉 讚讗诪专 讗讬谉 讛诇讻讛 讻专讘讬 讗诇讬注讝专 讗注"讙 讚讙讝诇谞讬 谞讬谞讛讜 讗讬谉 诪讜爪讬讗讬谉 诪讬讚诐 讜讗讬谉 讟注诐 讘讚讘专 诇驻讬讻讱 驻住拽讜 砖讗讬谉 讛诇讻讛 讻诪讜转讜 讜讛讚专讬谞谉 讚拽讜砖讬讬谉 拽诪讬讬转讗 讜讗诪专讬谞谉 讟注诪讗 讚诪转谞讬转讬谉 诪讗讬 讛讬讗 诇讚讘专讬 讛讻诇 讚讗讬 讚专讘讬 讗诇讬注讝专 讻砖讗讘讚讛 诇讛谉 讚专讱 讘诪转谞讬转讬谉 诇讗讗讘讚讛 诇讛谉 讚专讱 讗"谞 讗讬谉 讛诇讻讛 诇讗 诪讬转讜拽诪讗 诪转谞讬转讬谉 讘讛讻讬 讜诪驻专拽讬' 讟注诪讗 讚诪转谞讬转讬谉 诪砖讜诐 讚专讘讬 讬讛讜讚讛 讜讻讜' 砖诇讗 砖讗诇 讜讘专砖讜转 讬专讚讜 讜诪砖谞转谞讜 讚讘专讬 讛讻诇 讜讻讬讜爪讗 讘住讜讙讬讗 讝讜 转诪爪讗 讘驻' 讛谞讬讝拽讬谉 讜专讘讬 讬爪讞拽 诇讬转 诇讬讛 讛诪讜爪讗 讗讘讚讛 诇讗 讬砖讘注 讛讜讗 讚讗诪专 讻专' 讗诇讬注讝专 讘谉 讬注拽讘 讜专讘讬 讗诇讬注讝专 讘谉 讬注拽讘 诇讬转 诇讬讛 讛诪讜爪讗 讗讘讚讛 驻讟讜专 讜讗诪专 专讘讛 讜讻讜' 讜拽诐 诇讬讛 专讘讬 讬爪讞拽 讚诇讗 讻专讘讬 讗诇讬注讝专 诇驻讬 讛驻讬' 讛谞讻讜谉 砖讻讘专 讻转讘谞讜 砖诐.
讜专讘讬谞讜 转诐 讝"诇 讛讬讛 诪驻' 讚诪转谞讬转讬谉 讘砖讗讘讚讛 诇讛诐 讚专讱 讘砖讚讛讜 讜讘讬专专讜 诇讛诐 讗讞专转 讜谞讟诇讛 讜谞转谉 诇讛诐 诪谉 讛爪讚 诪讛 砖谞转谉 谞转谉 讜讗讜转讜 讚专讱 砖诇讜 砖讘讬专专讜 诇注爪诪谉 诇讗 讛讙讬注 讜讗拽砖讬谞谉 讗诪讗讬 诇讗 讛讙讬注讜 讻诇 讻诪讬谞讛讜 砖讘讬专专讜 诇注爪诪讜 讻讬讜谉 砖讛讜讗 谞讜转谉 诇讛诐 讚专讱 讜诪驻专拽讬谞谉 讙讝专讛 砖诪讗 讬转谉 诇讛诐 讚专讱 注拽诇转讜谉 讘讬讚讜注 讬讜转专 诪谉 讛专讗砖讜谉 讜讗拽砖讬谞谉 讜诇讬诪讗 诇讛讜 砖拽讜诇讜 诪讛 砖讘讬专专转诐 讜讛讘讜 诇讬 诪讛 砖谞转转讬 诇讻诐 讜诪驻专拽讬谞谉 讻讬讜谉 砖谞转谉 谞转谉 讻专讘讬 讗诇讬注讝专 讜讗拽砖讬谞谉 讜讛讬讗讱 讗驻砖专 讻谉 讜讻讬 讙讝诇谞讬 谞讬谞讛讜 讜诪驻专拽讬谞谉 讗诇讗 砖谞讜讬讛 讚砖谞讬谞谉 诇讗讜 砖谞讜讬讛 讛讬讗 讚诇专' 讗诇讬注讝专 讘砖讗讘讚讛 诇讛谉 讚专讱 拽讗诪专 砖讬砖 诇讛谉 讻讞 诇讘专讜专 讻讚讗诪专讬谞谉 诇注讬诇 讜讗讻转讬 诪讛 砖谞转谉 讗诪讗讬 谞转谉 讜拽讗诪专讬谞谉 讗诇诪讗 讗诪专 专讘讛 讘专 专讘 讛讜谞讗 讗讬谉 讛诇讻讛 讻专讘讬 讗诇讬注讝专 讜讗讬 讘砖讗讘讚讛 诇讛诐 讚专讱 讛诇讻讛 专讜讜讞转 讛讬讗 砖讗诐 讘讬专专讜 讘讬专专讜 讜诪驻专拽讬谞谉 诪讗谉 讚诪转谞讬 讛讗 诇讗 诪转谞讬 讛讗 讗诇讗 讗祝 讘砖诇讗 讗讘讚讛 诇讛谉 讚专讱 拽讗诪专 讜诪转谞讬转讬谉 讗转讬讗 讻讜转讬讛 讜讘注讬谞谉 讜讟注诪讗 诪讗讬 诇诪讗谉 讚诪转谞讬 讘砖讗讘讚讛 讗诪讗讬 诪讛 砖谞转谉 谞转谉 诪砖讜诐 讚专讘 讬讛讜讚讛 讜讻讜' 讜讝讛 讛讞讝讬拽 讘讜 讗讘诇 讗讜转讜 讚专讱 砖讘讬专专讜 诇注爪诪谉 砖诇讗 诪讚注转 讘注诇 讛讘讬转 诇讗讜 诪爪专 砖讛讞讝讬拽讜 讘讜 专讘讬诐 诪讬拽专讬 讗诇讗 诪砖讜诐 讚专讘讬诐 讬驻讛 讻讞谉 诇讘专讜专 讚专讱 诇注爪诪谉 讜讘注讬' 讜讗讜转讜 讚专讱 砖讘讬专专讜 诇讛谉 诇专讘讬 讗诇讬注讝专 讘诪讛 拽谞讗讜讛讜, 讻驻专"转 讝"诇.



诪讜讚讬诐 讞讻诪讬诐 诇专' 讗诇讬注讝专 讘砖讘讬诇 砖诇 讻专诪讬诐 讛讜讗讬诇 讜谞注砖讛 诇讛诇讜讱. 驻讬' 砖诇讗 谞注砖讛 讗诇讗 诇讛诇讜讱 谞拽谞讛 讘讛诇讜讱 讚专讱 讛谞讗转讜 讜讗注"讙 讚诇讗 注讘讬讚 诪注砖讛 讘讙讜祝 讛拽专拽注 讻讚讗诪专讬谞谉 讘驻' 讞讝拽转 讛诪爪讬注 诪爪注讜转 讘谞讻住讬 讛讙专 拽讜谞讛 讗讘诇 砖讘讬诇讬 讛砖讚讜转 讻讬讜谉 讚专讜讬讞讬 讜讞讝讜 诇诪砖讟讞 讘讛讜 驻讬住 讜诇讻诪讛 诪讬诇讬 诇讗 诪讬拽谞讬 讘讛诇讜讱. 



诪转谞讬转讬谉 讜砖谞讬 讻讜讻讬谉 讗讞讚 诪讬诪讬谉 讛驻转讞 讜讗讞讚 诪谉 讛砖诪讗诇. 驻讬' 诇专讘讬 砖诪注讜谉 讚讗诪专 诪注专讛 砖砖 诪爪讬 诇诪注讘讚 讻讜讻讬谉 诪讬诪讬谉 讛驻转讞 讜诪砖诪讗诇讜 砖驻转讞讛 砖诇 诪注专讛 讚' 讗诪讜转 讛专讬 谞砖转讬讬专讜 砖诐 砖转讬 讗诪讜转 诇砖谞讬 讻讜讻讬谉 讗注"讙 讚讘砖谞讬 讻讜讻讬谉 砖诇砖讛 讗诪讜转 讘注讬谞谉 讻讚拽转谞讬 诪转谞讬转讬谉 讛讗 讗讜拽讬诪谞讗 讘讙诪专讗 讘诪注诪讬拽讬谉 讜讛讗讬 讚诇讗 讗拽砖讬谞谉 讛讻讬 讘讙诪' 讚注讚讬驻讗 诪讬谞讛 讗拽砖讬谞谉 讗讘诇 诇专讘谞谉 讻诇 专讞讘 讛诪注专讛 爪专讬讱 诇驻转讞讛 砖讛讜讗 讗专讘注 讗诪讜转. 



讛讻讜讻讬谉 讗讜专讻谉 讗专讘注 讗诪讜转. 讘转讜住驻讜转 诇诪讚讜 诪讻讗谉 砖拽讜诪' 讛讗讚诐 讗讬谞讛 讗专讘注 讗诪讜转 砖讛专讬 讚驻谞讬 讛讗专讜谉 注讘讬谉 讜注讜讚 砖讗讬谞讜 谞讻谞住 讚讞讜拽 讻诇 讻讱 讜讬转专 诪讙' 讗诪讜转 讛讬讗 讚讛讗 讗诪专讬谞谉 砖讬注讜专 诪拽讜讛 讗诪讛 注诇 讗诪讛 讘专讜诐 讙' 讗诪讜转 讜讗讬 诇讗 讛讜讬 讗诇讗 讙' 讗诪讜转 讬讟讘注 讗诇讗 讬转专 诪砖诇砖 讛讜讗 诪注讟 讜讬讻讜诇 诇讻讜祝 专讗砖讜 讜诇讟讘讜诇 讜讛讗 讚讘注讬谞谉 讗专讘注 讗诪讜转 讙讘讬 讛讬讝拽 专讗讬讛 讻讚讬 砖诇讗 讬讙讘讬讛 讗转 注爪诪讜 讜讚讗诪专讬谞谉 讘转专讙讜诐 讗住转专 讙讘讬 讘谞讬 讛诪谉 讗爪讟诇讬讘 注诇 转诇转 讗诪讬谉 诇讗 拽砖讬讗 砖讞转讜讻讬 讛专讗砖 讛讬讜 讻砖谞转诇讜. 
讜讗谞讬 诪爪讗转讬 讘讛讙讚转 讗诇讛 讛讚讘专讬诐 专讘讛 讗诪专 专"砖 讘谉 诇拽讬砖 诪谞讜讜诇 讛讬讛 注讜讙 诪诇讱 讛讘砖谉 讗注"驻 砖讛讬讛 讙讘讜讛 砖讛讬讛 讗专讻讜 转砖注 讗诪讜转 讜专讞讘讜 讗专讘注 讗诪讜转 讜讛专讬 专讞讘讜 拽专讜讘 诇诪讞爪讬转 讗专讻讜 砖讗讬谉 讘专讬讜转 讘谞讬 讗讚诐 讻谉 讗专讻讜 砖诇 讗讚诐 砖诇砖 讗诪讜转 讜专讞讘讜 讗诪讛 砖诇讬砖 讗专讻讜 讜注讜讙 诇讗 讛讬讛 讻谉 讗诇讗 专讞讘讜 讗专讘注 讗诪讜转 拽专讜讘 诇讞爪讬 讗专讻讜 讛讜讬 砖讘专讬讛 诪谞讜讜诇转 诪砖讜谞讛 诪谉 讛讘专讬讜转 讜注讜讚 讚讗讬转讗 讘驻' 注砖专 转注砖专 讘讬诇诪讚谞讜 讗诪专讜 诇讜 诇讗讬讜讘 讻诇讜诐 讬砖 诇讱 注诇讬讛 讗诇讗 砖诇砖 讗诪讜转 诪砖注转 诪讬转转讱 讜讗转讛 讗诪专转 讗诐 注诇讬 讗讚诪转讬 转讝注拽.
讜讻谉 谞专讗讬谉 讛讚讘专讬诐, 讚诪讬诐 砖讻诇 讙讜驻讜 讜专讗砖讜 注讜诇讛 讘讛谉 讘注讜讚谉 诇诪拽讜讛 讜讛讬讬谞讜 讙' 讗诪讜转 讜诪讙讘讬讛 注爪诪讜 讜讬讜爪讗 诪讬讚 讜诇诪讛 诇讬 专讗讬讛 讙讚讜诇讛 诪诪讛 砖讗诪专讜 讘注讬专讜讘讬谉 (诪"讞 讗') 讛谞讬 讗专讘注 讗诪讜转 讛讬讻讗 讻转讬讘谉 砖讘讜 讗讬砖 转讞转讬讜 讻转讞转讬讜 砖诇 讙讜驻讜 砖诇砖 讗诪讜转 讜讗诪讛 讻讚讬 驻砖讜讟 讬讚讬讜 讜专讙诇讬讜 讜讗诐 转讗诪专 讻讬讜谉 讚注讚 驻砖讜讟 讬讚讬讜 讗讬谞讜 讗诇讗 讗专讘注 讗诪讜转 拽讗诪专 讛讻讬 诪讻诇 诪拽讜诐 讛讜讛 诇讬讛 诇诪讬诪专 讙讜驻讜 讻诪讛 讗诇讗 砖诇砖 讗诪讜转 讙讜驻讜 诪讻讜讜谞讜转 讛谉 注诐 专讗砖讜.





专砖讘"讗

 讜专讘讬 讗诇讬注讝专 专讘讬诐 讘诪讗讬 拽谞讜 诇讛 讘讛诇讜讻讛. 诪住转讘专讗 讚诇专讘讬 讗诇讬注讝专 讚讜拽讗 拽讗 驻专讬讱, 讜讘讬谉 诇诪讗谉 讚诪讜拽讬 诇专讘讬 讗诇讬注讝专 讘砖诇讗 讗讘讚讛 诇讛诐 讚专讱 讜讘讬谉 诇诪讗谉 讚诪讜拽讬 讘讗讘讚讛 诇讛诐 讚专讱, 讜诪砖讜诐 讚讗讜转讜 讚专讱 砖讘专专讜 诇讛诐 诇讗 诪讚注转 讛讘注诇讬诐 讘专专讜 讜诇讗 谞注砖讛 诇讛诇讜讱. 讗讘诇 诪讚专讘 讬讛讜讚讛 讜诪转谞讬' 诇讗 诪讘注讬讗 诇讬讛 讚讻讬讜谉 砖讛讘注诇讬诐 诪讚注转 注爪诪谉 谞转谞讜 诇讛讬诇讜讻谉 砖诇 专讘讬诐, 讛专讬 讛讜讗 讻砖讘讬诇 砖诇 讻专诪讬诐 讚诪讜讚讜 诇讬讛 专讘谞谉 诇专讘讬 讗诇讬注讝专 讚谞拽谞讛 讘讛讬诇讜讱. 讜诪讛讚专讬谞谉 讚诇专讘讬 讗诇讬注讝专 讗驻讬诇讜 讘讻诇 拽专拽注 诪讛谞讛 讛讬诇讜讱, 砖讻谉 讝讻讛 讗讘专讛诐 讗讘讬谞讜 讘讛诇讜讻讜 讘讗专抓. 讻谞"诇.
讜专"讞 讝"诇 谞专讗讛 讚诇讗 讙专讬住 讜专讘讬 讗诇讬注讝专 专讘讬诐 讘诪讗讬 拽谞讜, 讜讘讬谉 诇专讘讬 讗诇讬注讝专 讜讘讬谉 诇诪转谞讬' 拽讗 诪讘注讬讗 诇讬讛. 讜讗讬谞讜 诪讞讜讜专 讘注讬谞讬, 讚讛讬讻讬 讻讬 注专讬讘 讛讗 讚专讘 讬讛讜讚讛 讜诪转谞讬转讗 讘讛讚讬' 讛讗 讚专讘讬 讗诇讬注讝专 讜讬讛讬讘 诇讻讜诇讛讜 讞讚 讟注诪讗, 讚讛讗 讘讚专讘讬 讗诇讬注讝专 驻诇讬讙讬 专讘谞谉 讜拽讬讬诪讗 诇谉 讻讜转讬讬讛讜, 讜讚专讘 讬讛讜讚讛 讛诇讻讛 驻住讜拽讛 讛讬讗, 讜讗谞谉 讛讬讻讬 诪讬讬转讬 讟注诪讗 诇讻讜诇讛讜 诪诪讗讬 讚讗诪专 专讘讬 讗诇讬注讝专 讜驻诇讬讙讬 专讘谞谉 注诇讬讛. 讗诇讗 讗诐 讻谉 谞讗诪专 讚诇讗 诪讛讗讬 讚专讘讬 讗诇讬注讝专 讚讜拽讗 拽讗 诪讬讬转讬, 讗诇讗 讻讗诇讜 讗诪专 拽谞讜 诇讛 讘讛讬诇讜讻讛 讻讚讗诪专 专讘讬 讗诇讬注讝专, 讗诇讗 讚诇专讘讬 讗诇讬注讝专 讛讬诇讜讱 拽谞讬 讘讻诇 诪讬讚讬, 讜诇讚讬讚谉 讘诪讬讚讬 讚注讘讬讚 诇讛讬诇讜讱 讻诪转谞讬' 讜讻讚专讘 讬讛讜讚讛, 讜讻讚讗诪专 专' 讬讜住讬 讘专 讞谞讬谞讗 诪讜讚讬诐 讞讻诪讬诐 诇专讘讬 讗诇讬注讝专 讘砖讘讬诇 砖诇 讻专诪讬诐. 讗诇讗 讚讗讻转讬 诇讗 谞讬讞讗 诇讬 砖驻讬专, 讚讗诐 讻谉 注讬拽专 讟注诪讗 讛讜讗 诪讚专' 讬讜住讬 讘专 讞谞讬谞讗 诪讬讬转讬, 讜讗诐 讻谉 讛讜讛 诇讬讛 诇诪讬诪专 讜讗诪专 专' 讬讜住讬 讘专 讞谞讬谞讗, 讜讗讬谉 讻谉 讘讙讬专住转 讛住驻专讬诐 讗诇讗 讗诪专 专' 讬讜住讬 讘专 讞谞讬谞讗. 讜专"砖 讝"诇 驻讬专砖 讘注谞讬谉 讗讞专. 讜讛专讗砖讜谉 谞专讗讛 诇讬 注讬拽专.



讻讬 讗转讜 诇拽诪讬讛 讚专' 讬爪讞拽 讘专' [讗诪讬] 讗诪专 诇讛讜 讛讘讜 讻讬 讛讬讻讬 讚讚讗专讜 讟讜谞讗 讚砖讘讬砖转讗 讜讛讚专. 谞专讗讛 讚讗砖讘讬诇 拽讗讬, 讚讗讬诇讜 讚专讱 讜讗驻讬诇讜 讚专讱 讛讬讞讬讚 讛讗 转谞讬讗 讘诪转谞讬' 讚专讱 讛讬讞讬讚 讗专讘注 讗诪讜转, 讜讗讞专讬诐 讗诪专讜 讘讘专讬讬转讗 讻讚讬 砖讬注讘讜专 讞诪讜专 讘诪砖讗讜, 讜驻讬专砖讜 讚讛谉 讻砖讬注讜专 砖谞讬 讙讜诪讚讬谉 讜诪讞爪讛.



 讛讻讬 讙专住讬谞谉: 讜讛谞讬 诪讬诇讬 讚诪住讬讬诪讬 诪讞讬爪讗转讗 讗讘诇 诇讗 诪住讬讬诪讬 诪讞讬爪讗转讗 讻讬 讛讬讻讬 讚砖拽讬诇 讻专注讗 讜诪谞讞. 讜驻讬专讜砖 讻砖讬砖 砖诐 诪讞讬爪讜转 讙讘讜讛讜转, 爪专讬讱 砖讬讛讗 讛砖讘讬诇 专讞讘 讻讚讬 砖讬讜讻诇 诇注讘讜专 讘讜 讜诇讛转讛驻讱 诪爪讚 诇爪讚 注诐 诪砖讜讗讜 砖诇 讝诪讜专讜转 砖讘专讗砖讜, 讻讚讬 砖诇讗 讬注讻讘讜 讛诪讞讬爪讜转, 讗讘诇 讻砖讗讬谉 砖诐 诪讞讬爪讜转 讙讘讜讛讜转, 讚讬 诇讜 讻讚讬 讛谞讞转 驻专住转 专讙诇讜, 砖讛专讬 诇诪注诇讛 诪诪谞讜 讗讜讬专 驻谞讜讬 诇讛转讛驻讱 诇讻诇 爪讚讚讬讜 注诐 诪砖讜讗讜 砖讘专讗砖讜.



讻讚讬 砖讬注讘讜专 讞诪讜专 讘诪砖讜讗讜. 讜驻专讬砖讜 讚讛讬讬谞讜 砖谞讬 讙讜诪讚讬谉 讜诪讞爪讛. 讻转讘 专' 讬讛讜住祝 讛诇讜讬 讝"诇 讗讘谉 诪讬讙砖, 诪住转讘专 诇谉 讚讛谞讬 诪讬诇讬 讛讬讻讗 讚诇讗 诪住讬讬诪讬 诪讞讬爪转讗, 讗讘诇 讛讬讻讗 讚讗讬讻讗 诪讞讬爪转讗, 讞诪讜专 讘诪砖讜讗讜 讘砖谞讬 讙讜诪讚讬谉 讜诪讞爪讛 诇讗 诪砖转讻讬 讜讻诇 砖讻谉 讚诇讗 讛讚专.





讛诪讗讬专讬

专讘讬诐 砖讛讬讛 诇讛诐 讚专讱 讘砖讚讛 讝讛 讜讗讘讚 诪拽讜诪讛 讜讘讬专专讜 诇讛诐 讚专讱 讘讗讬讝讛 诪拽讜诐 砖讘砖讚讛 讘诇讗 专砖讜转 讘讬转 讚讬谉 诪讛 砖讘讬专专讜 讘讬专专讜 讗注"驻 砖诇讗 讛讞讝讬拽讜 讜讗驻讬诇讜 谞诪爪讗转 讗讞"讻 诪拽讜诐 讚专讱 砖诇讛诐 讜诪"诪 讬讞讬讚 砖讗讘讚讛 诇讜 讚专讱 讘转讜讱 砖讚讛 讞讘专讜 讗讬谉 诇讜 专砖讜转 诇讘专讜专 讗诇讗 注诇 讬讚讬 讘讬转 讚讬谉 讜讗祝 讘讬转 讚讬谉 讗讬谉 谞讜转谞讬谉 诇讜 讗诇讗 诪谉 讛爪讚 讗讜 讘拽爪专讛 讻诪讜 砖讬转讘讗专 讘讻转讘讜转 驻专拽 讙讝专讜转 讛讜讗讬诇 讜讗讘讚讛 诇讜 讬讚讜 注诇 讛转讞转讜谞讛 讗诇讗 砖诪"诪 讗诐 讛谞讬讞讜讛讜 诇讛讞讝讬拽 讗讬谉 诪住讬拽讬谉 讗讜转讜 讗诇讗 讘专讗讬讛 讜讻谉 驻住拽讜 讙讚讜诇讬 讛诪讞讘专讬诐 讜诪"诪 讻诇 砖诇讗 讗讘讚讛 诇讛诐 讚专讱 讗讬谉 专砖讗讬谉 诇注砖讜转 诇讛诐 讚专讱 砖诐 讜讗驻讬诇讜 讛讞讝讬拽讜 讗讬谉 讞讝拽转诐 讻诇讜诐 诇讗 谞讗诪专 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜 讗诇讗 砖讛讞讝讬拽讜 讘专砖讜转 讘注诇讬诐 讗注"驻 砖谞转讙诇讛 讚注转 讛讘注诇讬诐 砖诇讗 讻讬讜讜谞讜 诇讻讱 讛讗 讻诇 砖讛讞讝讬拽讜 讚专讱 讙讝诇讛 讗讬谞讜 讻诇讜诐:



讻讘专 讘讬讗专谞讜 讘诪讜讻专 砖讚讛 诇讞讘专讜 讜讛诇讱 讘讛 诇讗专讻讛 讜诇专讞讘讛 砖讗讬谉 讛诇讜讱 讝讛 拽讜谞讛 诇讜 讻诇讜诐 讗讘诇 讗诐 诪讻专 诇讜 砖讘讬诇 砖诇 讻专诪讬诐 讗讜 砖诇 砖讚讜转 讜讻讬讜爪讗 讘讛诐 讛讜讗讬诇 讜注拽专 诪拽讞讜 诇讛诇讜讱 拽谞讗谉 讘讛诇讜讱 讜讻诪讛 砖讬注讜专 专讞讘 讛讚专讱 砖讛讜讗 拽讜谞讛 讘讛诇讜讱 讘讻讚讬 砖讬注讘讜专 讘讛 讜注诇 专讗砖讜 讞讘讬诇讛 砖诇 讝诪讜专讜转 讜讬转讛驻讱 讘讛 诪专讜讞 讝讛 砖讻谞讙讚讜 讜谞诪爪讗 拽讜谞讛 讻砖讬注讜专 专讞讘 讛诪砖讗讜讬 讜讻砖讬注讜专 讗专讻讜 砖讛专讬 讻砖讛讜讗 诪转讛驻讱 谞诪爪讗 讗专讱 讛诪砖讗讜讬 讘专讞讘 讛讚专讱 讘诪讛 讚讘专讬诐 讗诪讜专讬诐 讘砖讗讬谉 讗讜转讜 砖讘讬诇 诪住讜讬讬诐 讘诪讞讬爪讜转 讗讘诇 讗诐 讛讬讛 诪住讜讬讬诐 讘诪讞讬爪讜转 诪讻讗谉 讜诪讻讗谉 讗讬谞讜 拽讜谞讛 注诇 爪讚 砖讬讜讻诇 诇讛专讜住 讘诪爪专讬诐 讗诇讗 讚专讱 讛诇讜讻讜 讜讛讜讗 砖讬讙讘讬讛 专讙诇讜 讗讞讚 讜讬谞讬讞 专讙诇讜 讛讗讞专:



讛诪砖谞讛 讛砖诪讬谞讬转 讜讛讬讗 讞讜讝专转 诇注谞讬谉 砖谞讬 讗诇讗 砖谞砖谞讬转 砖诇讗 讻住讚专 讚专讱 讛讬讞讬讚 讗专讘注 讗诪讜转 讜讚专讱 讛专讘讬诐 砖砖 注砖专讛 讗诪讛 讚专讱 讛诪诇讱 讗讬谉 诇讛 砖讬注讜专 讜讚专讱 讛拽讘专 讗讬谉 诇讛 砖讬注讜专 讜讛诪注诪讚 讚讬讬谞讬 爪驻讜专讬 讗诪专讜 讘讬转 讗专讘注转 拽讘讬谉 讗诪专 讛专"诐 诪注诪讚 诪拽讜诐 诪转拽讘爪讬谉 砖诐 诇讛住驻讚 讜讻讘专 讘讬讗专谞讜 诪诪讛 砖拽讚诐 诪砖讬讞转 讘讬转 拽讘 讜讟注诐 砖诪讛 砖诇讜 诇讗 讛讙讬注讜 讜诇讗 讬讜讻诇 诇讛住讬专 讛讚专讱 诪诪谞讜 诇驻讬 砖讬砖 讘讬讚讬谞讜 注拽专 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜:



讗诪专 讛诪讗讬专讬 讚专讱 讛讬讞讬讚 讗专讘注 讗诪讜转 专"诇 砖讗诐 诪讻专 诇讞讘专讜 诪拽讜诐 诇注砖讜转 砖诐 讚专讱 讬讞讬讚 诇注讘讜专 讘讜 谞讜转谉 诇讜 讘专讞讘 讗专讘注 讗诪讜转 讜讗诐 诪讻专 诇讜 诇注砖讜转 砖诐 讚专讱 讛专讘讬诐 谞讜转谞讛 讘专讞讘 砖砖 注砖专讛 讗诪讛 讜讗诐 诪讻专 诪拽讜诐 讻砖讬注讜专 诇讚专讱 讛诪诇讱 讛讜讗讬诇 讜讚专讱 讛诪诇讱 讗讬谉 诇讛 砖讬注讜专 讗祝 讝讜 讗讬谉 诇讛 砖讬注讜专 讜注讜讘专 讘讛 讛诇讜拽讞 讘讻诇 讗讻诇讜住讬谉 砖注诪讜 讗讜 砖讬专爪讛 讗注"驻 砖诪讝讬拽 讛专讘讛 讜诪"诪 讗讬谞讜 专砖讗讬 诇驻专讜抓 讘转讬诐 讗注"驻 砖讛诪诇讱 专砖讗讬 讘讻讱 讜讙讚讜诇讬 讛诪讞讘专讬诐 讻转讘讜 讘讝讜 砖讛讜讗 讻诪讜讻专 讚讘专 砖讗讬谉 诪讬谞讜 讬讚讜注 讜诇讗 讛讘谞转讬 讚讘专讬讛诐 讜讻谉 讗诐 诪讻专 诪拽讜诐 诇注砖讜转 讘讜 讚专讱 诇拽讘专 专"诇 诇注讘讜专 砖诐 讻砖讛讜诇讻讬谉 诇讘讬转 讛拽讘专讜转 讗祝 讝讜 讗讬谉 诇讛 砖讬注讜专 讗诇讗 谞讻诇诇讛 讘诪讻讬专讛 讝讜 讚专讱 诇讻诇 讛诪诇讜讬谉 讻诪讛 砖讬讛讬讜 讜讗注"驻 砖诪讝讬拽讬谉 讝专讬注讜转讬讜 讛专讘讛 讘讚专讬住转诐 诪讻专 诇讜 诪拽讜诐 诇注砖讜转 砖诐 诪注诪讚 讻砖诪讜诇讬讻讬谉 讗转 讛诪转 诇讘讬转 讛拽讘专讜转 谞讜转谉 诇讜 讘讬转 讝专讬注转 讗专讘注转 拽讘讬谉 砖讛讜讗 砖谞讬 砖诇讬砖讬 讘讬转 住讗讛 讜讬砖 诪驻专砖讬诐 诪注诪讚讜转 讜诪讜砖讘讜转 讻砖讛讬讜 讞讜讝专讬谉 诪讘讬转 讛拽讘专讜转 讜讻谉 注讬拽专:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讞讜抓 诪讚专讱 讛讬讞讬讚 砖讗注"驻 砖讚专讱 讛讬讞讬讚 讗专讘注 讗诪讜转 讻诇 砖诪讻专 诇讜 诪拽讜诐 诇注砖讜转 诇讜 砖诐 讚专讱 讬讞讬讚 讗讬谞讜 讞讬讬讘 诇讬转谉 诇讜 讗诇讗 讘讻讚讬 砖讬注讘讜专 讞诪讜专 讜诪砖讗讜 讜讛讜讗 专讞讘 砖转讬 讗诪讜转 讜诪讞爪讛 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪专讗 讻讱 讛诐:



讗注"驻 砖讘讬讗专谞讜 讘诪讜讻专 讚专讱 讛讬讞讬讚 砖讗讬谞讜 谞讜转谉 讗诇讗 砖转讬 讗诪讜转 讜诪讞爪讛 诪"诪 讻诇 砖讛讜讝讻专讛 讚专讱 讛讬讞讬讚 住转诐 砖诇 讗专讘注 讗诪讜转 讛讬讗 讻诪讜 砖讘讬讗专谞讜 讘讚讘专讬诐 讛诪驻住讬拽讬谉 诇驻讗讛 诪注转讛 讚专讱 砖讘讬谉 注讬专 诇注讬专 砖讗讬谉 诇讗谞砖讬 注讬专讜转 讗讞专讜转 诪讚专住 诇砖诐 讗诐 诪讻专 诇讛诐 讚专讱 诪讝讜 诇讝讜 谞讜转谉 砖诪谞讛 讗诪讜转 专讞讘 砖讗诐 讬爪讗 讗讞讚 诪讻讗谉 讜讗讞讚 诪讻讗谉 讬讛讗 专讞讘 讗专讘注 诇讻诇 讗讞讚 讜讗讞讚:





专"讬 诪讬讙讗砖

讜诇讬诪讗 砖拽讬诇讜 讚讬讚讻讜 讜讛讘讜 诇讬 讚讬讚讬 讜讗诪讗讬 诪讛 砖谞转谉 谞转谉 讜讗讜拽讬诪谞讗 讛讗 诪谞讬 专讘讬 讬讛讜讚讛 讛讬讗 讚转谞讬讗 专讘讬 讬讛讜讚讛 讗讜诪专 诪砖讜诐 专讘讬 讗诇讬注讝专 专讘讬诐 砖讘讬专专讜 诇注爪诪谉 诪讛 砖讘讬专专讜 讘讬专专讜 讜诪讜拽诪讬 讚诇讬住讬讬诪讛 诇诪讬诇转讬讛 讛讻讬 诪转讜拽诪讗 诪转谞讬转讬谉 讻讜讜转讬讛. 讜诇专讘讬 讗诇讬注讝专 专讘讬诐 讙讝诇谞讬诐 谞讬谞讛讜:



讗诪专 专讘 讙讬讚诇 讗诪专 专讘 讻讙讜谉 砖讗讘讚讛 诇讛谉 讚专讱 讘讗讜转讛 砖讚讛 讚讗诪专讬谞谉 讘讻诇 诪拽讜' 讗专讞谉 讘讻讱 讛讜讗 讗诇诪讗 讻讬讜谉 讚讘讚讬谞讗 讘讬专专讜 诇讛讜 讛讗讬 讚专讱 讜谞讞转讬 诇讬讛 讜讗讞讝讬拽讬 讘讬讛 讗祝 注诇 讙讘 讚讗砖转讻讞 讘转专 讛讻讬 讚专讱 讚讬诇讛讜 诇讗 诪爪讬 讗诪专 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬 讛讻讗 谞诪讬 讻讬讜谉 讚讘讚讬谞讗 谞讞转讬 诇讬讛 诇讛讗讬 讚讛讗 讘专砖讜转 讘注诇讬诐 讛讬讛 讜讗讬讛讜 讛讜讗 讚讬讛讘讬讛 谞讬讛诇讬讬讛讜 讜诪讚注转讬讛 讗讞讝讬拽讜 讘讬讛 诇讗 诪爪讬 讗诪专 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬. 讜讗拽砖讬谞谉 讗讬 讛讻讬 讗诪讗讬 讗诪专 专讘讛 讘专 专讘 讛讜谞讗 讗诪' 专讘 讗讬谉 讛诇讻讛 讻专' 讗诇讬注讝专 驻讬专讜砖 讻讬讜谉 讚讗讜拽诪' 专讘 讙讬讚诇 诪砖诪讬讛 讚专讘 诇讛讗 讚专讘讬 讗诇讬注讝专 讘砖讗讘讚讛 诇讜 讚专讱 讘讗讜转讛 砖讚讛 讛讗 讜讚讗讬 讗讬转 诇讛讜 诪谉 讚讬谞讗 诇诪砖拽诇 讚专讱 讘讗讜转讛 砖讚讛 讚注讚 讻讗谉 诇讗 驻诇讬讙讬 专讘谞谉 注诇讬讛 讚讗讚诪讜谉 讚转谞谉 (讻转讜讘讜转 驻专拽 讘转专讗) 诪讬 砖讛诇讱 诇诪讚讬谞转 讛讬诐 讜讗讘讚讛 诇讜 讚专讱 讘转讜讱 砖讚讛讜 讗讚诪讜谉 讗讜诪专 讬诇讱 诇讜 讘拽爪专讛 讜讞讻诪讬诐 讗讜诪专讬诐 讬拽讞 讚专讱 讘诪讗讛 诪谞讛 讜讻讜' 讗诇讗 讘讞讚 讚讗转讬 诪讻讞 讗专讘注讛 讗讘诇 讘讞讚 讚讗转讬 诪讻讞 讞讚 讗讜 诪讻讞 讚谞驻砖讬讛 讚讻讜诇讬 注诇诪讗 诇讗 驻诇讬讙讬 讚诪爪讬 讗诪专 诇讬讛 诪讻诇 诪拽讜诐 讗讜专讞讬 讙讘讱 讛讜讗 讜讻讬讜谉 砖讻谉 讗诪讗讬 讗诪专 专讘讛 讘专 专讘 讛讜谞讗 诪砖诪讬讛 讚专讘 讙讜驻讬讛 讚讗讬谉 讛诇讻讛 讻专' 讗诇讬注讝专 讚讗诇诪讗 讚讛讛讜讗 讘讬专讜专 讜诇讗 讻诇讜诐 讛讜讗 讗注"讙 讚诇讗 讗砖转讻讞 谞诪讬 讚专讱 讚讬诇讛讜. 讜驻专讬拽 诪讗谉 讚诪转谞讬 讛讗 诇讗 诪转谞讬 讛讗 讻诇讜诪专 诪讗谉 讚诪讜拽讬诐 诇讛 诪砖诪讬讛 讚专讘 讘砖讗讘讚讛 诇讛谉 讚专讱 讘讗讜转讛 砖讚讛 诇讗 诪转谞讬 讛讗 讚专讘 讙讬讚诇 诪砖诪讬讛 讚专讘 讜讛讗 专讘' 讘专 专讘 讛讜谞讗 诪砖诪讬' 讚专讘. 讜讚讬讬拽讬谞谉 讟注诪' 诪讗讬 驻讬' 讘讬谉 诪转谞讬' 讚讗讜拽讬诪谞讗 讻专' 讗诇讬注讝专 讘讬谉 诇讛讗 讚专' 讗诇讬注讝专 讚讗讜拽讬诪谞讗 讘砖讗讘讚讛 诇讛谉 讚专讱 讘讗讜转讛 砖讚讛 讻讬讜谉 讚讛讗 拽讗 讬讛讬讘 诇讛讜 讚专讱 讚讬讚讛讜 讗诪讗讬 诇讗 讗诪专 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬. 讜讗讜拽讬诪谞讗 诪砖讜诐 讚专讘 讬讛讜讚讛 讗诪专 专讘 讚讗诪专 专讘 讬讛讜讚讛 讗诪专 专讘 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜. 驻讬专砖 砖讛讞讝讬拽讜 讘讚讬谉 讗讜 讘专砖讜转 讘注诇讬诐 讜讛讻讗 谞诪讬 讻讬讜谉 讚讛讗 讚诪转谞讬' 讘专砖讜转 讘注诇讬诐 讛讞讝讬拽讜 讘讜 讜讛讗 讚专讘讬 讗诇讬注讝专 讘专砖讜转 讘"讚 讛讞讝讬拽讜 讘讜 讗住讜专 诇拽诇拽诇讜 讜讚讬讬拽讬谞谉 讜诇专' 讗诇讬注讝专 专讘讬讛 讘诪讗讬 拽谞讜 诇讬讛. 驻讬专砖 讘讬谉 诇讛讗 诪转谞讬' 讚讗讜拽讬诪谞讗 讻专讘讬 讗诇讬注讝专 讘讬谉 诇讛讗 讚专讘讬 讗诇讬注讝专 讚讗讜拽讬诪谞讗 讘砖讗讘讚讛 诇讛谉 讚专讱 讘讗讜转讛 砖讚讛 专讘讬诐 讘诪讗讬 拽谞讜 诇讬讛 诇讛讗讬 讚专讱 讻讬 讛讬讻讬 讚诇讗 诪爪讬 讗"诇 砖拽讜诇讜 讚讬讚讻讜 讜讛讘讜 诇讬 讚讬讚讬. 讜诪讛讚专讬谞谉 讘讛讬诇讜讻讗 讚转谞讬讗 讛诇讱 讘讛 诇讗专讻讛 讜诇专讞讘讛 拽谞讛 讚讘专讬 专' 讗诇讬注讝专 讜讞讻诪讬诐 讗讜诪专讬诐 讗讬谉 讛讬诇讜讱 诪讜注讬诇 讻诇讜诐 讜讻讜':



讗诪专 专讘讬 讬讜住讬 讘专 讞谞讬谞讗 诪讜讚讬诐 讞讻诪讬诐 诇专' 讗诇讬注讝专 讘砖讘讬诇 砖诇 讻专诪讬诐 讛讜讗讬诇 讜谞注砖讛 诇讛讬诇讜讱 谞拽谞讛 讘讛讬诇讜讱. 驻讬专砖 讘讗 专' 讬讜住讬 讘专 讞谞讬谞讗 诇讛讜讚讬注 讚讻讬 驻诇讬讙讬 专讘谞谉 注诇讬讛 讚专' 讗诇讬注讝专 讛"诪 讘拽谞讬讬转 讛砖讚讛 注爪诪讛 讘讛讬诇讜讱 讚讛讬讻讗 讚讝讘讬谉 诇讬讛 砖讚讛 讜讛诇讱 讘讛 讛诇讜拽讞 诇讗专讻讛 讜诇专讞讘讛 专' 讗诇讬注讝专 住讘专 拽谞讬 诇讬讛 讘讛讬诇讜讱 讜专讘谞谉 住讘专讬 诇讗 拽谞讬 讘讛讬诇讜讱 讗讘诇 讘拽谞讬讬转 讚专讱 讻讙讜谉 讚讝讘讬谉 诇讬讛 讚专讱 讘转讜讱 砖讚讛讜 讜讛诇讱 讘讜 诪讜讚讬诐 专讘谞谉 诇讬讛 诇专讘讬 讗诇讬注讝专 讚讻讬讜谉 讚谞注砖讛 诇讛讬诇讜讱 谞拽谞讛 讘讛讬诇讜讱 讜讛讗讬 讚拽讗诪专 砖讘讬诇 砖诇 讻专诪讬诐 讛讜讗 讛讚讬谉 讚讗驻讬诇讜 砖讘讬诇 砖诇 砖讚讜转 讜诇驻讬 砖讛讚讘专 讬讚讜注 砖讛讻专诪讬诐 讬砖 诇讛诐 讙讚专讬诐 砖诪讜谞注讬谉 讘谞讬 讗讚诐 诪诇讛讻谞讬住 讘讛讜 讜讗讬谉 诇讜 诇讗讚诐 专砖讜转 诇讘拽讜注 讘讻专诪讜 砖诇 讞讘讬专讜 讜诇讛诇讜讱 诪诪谞讜 讗诇 砖讚讛讜 讗诇讗 讗诐 讻谉 拽谞讛 诇讜 讚专讱 讛讜讗 讚拽讗诪专讬谞谉 砖讘讬诇 砖诇 讻专诪讬诐. 讗诇讗 诪讬讛讜 讬砖 诇讜诪专 讚讚讜拽讗 砖讘讬诇 砖诇 讻专诪讬诐 讜讛讜讗 讛讚讬谉 谞诪讬 诇砖讘讬诇 砖诇 砖讚讜转 砖讻讬讜谉 砖讛讜讗 爪专 讚讗讬谉 讗讚诐 爪专讬讱 诪诪谞讜 讗诇讗 诇诪拽讜诐 讛讬诇讜讱 专讙诇讬讜 诇讘讚 讜讙讜驻讜 讗讬谉 拽谞讜讬 诇讜 讗诇讗 诪诪讜谉 讘注诇 讛讻专诐 讛讜讗 转讚注 砖讛专讬 砖谞讬谞讜 (讘诪转谞讬' 讚诇注讬诇) 讛讞讬爪讜谉 讝讜专注 讗转 讛讚专讱 诇驻讬讻讱 拽谞讬 诇讬讛 讘讛讬诇讜讱 讗讘诇 讚专讱 专讞讘 讻讙讜谉 讚专讱 专讘讬诐 讜讻讬讜爪讗 讘讛谉 砖谞诪爪讗 砖讘注诇 讛砖讚讛 讛专讬 讝讛 讗讘讚 诪诪谞讜 讗转 讙讜驻讜 讜讗讬谉 诇讜 讘讜 讛谞讗讛 讛讜讛 诇讬讛 讻拽谞讬讬转 讙讜祝 拽专拽注 诪诪砖 讜诇讗 诪拽谞讬 诇讬讛 讘讛讬诇讜讱. 讜诇讗 谞转讘专专 讛讚讘专 讗爪诇讬谞讜 注讚讬讬谉 讘讘讬专讜专 讬驻讛 讻讬 讛讬讻讬 讚谞注讘讚 讘讛 诪注砖讛:



讻讬 讗转讜 诇拽诪讬讛 讚专讘讬 讬爪讞拽 驻讬专砖 讻讬 讛讜讛 讗转讬 诇拽诪讬讛 诪讗谉 讚讝讘讬谉 诇讞讘专讬讛 讘砖讚讛讜 砖讘讬诇 住转诐 讘诇讬 诇驻专砖 专讞讘讛 讻诪讛 讛讜讛 讗诪专 诇讛讜 讝讬诇讜 讛讘讜 诇讬讛 讘专讜讞讘讛 砖讘讬诇 讻讬 讛讬讻讬 讚讚专讬 诪驻注讜谞讗 讚砖讘砖转讗 讜讛讚专 讜诇讗 诪谞注讬 诇讬讛 讛诪讞讬爪讜转 讜诇讗 讗诪专谉 讗诇讗 讛讬讻讗 讚讝讘讬谉 砖讘讬诇 讘转讜讱 砖讚讛讜 讜诇讬讻讗 讘讛讜 注讚讬讬谉 诪讞讬爪讜转 诪住讬讬诪讜转 讘砖注转 讛诪讻讬专讛 讗讘诇 诪住讬讬诪讬 诪讞讬爪转讗 讗驻讬诇讜 诇讬转 讘讬讛 讗诇讗 讻讬 讛讬讻讬 讚砖拽讬诇 讞讚 讻专注讗 讜诪谞讞 讞讚 讻专注讗 住讘专 讜拽讘讬诇 讜讗讬讻讗 谞讜住讞讗 讚讗讬转 讘讛 讛讻讬 讜诇讗 讗诪专谉 讗诇讗 讚诪住讬讬诪讬 诪讞讬爪转讗 讗讘诇 诇讗 诪住讬讬诪讬 诪讞讬爪转讗 讻讬 讛讬讻讬 讚砖拽讬诇 讞讚 讻专注讗. 讜驻讬专砖 讛讻讬谉 讜诇讗 讗诪专谉 讚讬讛讬讘 诇讬讛 讘专讜讞讘 讛砖讘讬诇 讻讬 讛讬讻讬 讚讚专讬 讟注讬谞讗 讚砖讘砖转讗 讜讛讚专 讗诇讗 讚诪住讬讬诪讬 诪讞讬爪转讗 讚讗讬 诇讗 讬讛讬讘 讛讗讬 砖讬注讜专讗 讻讬讜谉 讚讗讬讻讗 诪讞讬爪讜转 诇讗 诪住转讙讬 诇讬讛 诪砖讜诐 讚诪谞注讬 诇讬讛 诪讞讬爪讜转 讗讘诇 讗讬 诇讬讻讗 诪讞讬爪讜转 讚诪谞注讬 诇讬讛 诇讗 讬讛讬讘 诇讬讛 讗诇讗 讻讬 讛讬讻讬 讚砖拽讬诇 讞讚 讻专注讗 讜诪谞讞 讞讚 讻专注讗 讚讛讗 讗祝 注诇 讙讘 讚讚专讬 讟注讜谞' 讗讻转驻讬讛 讛讗 拽讗 诪住转讙讬 诇讬讛 讜诇讬讻讗 诪讬讚讬 讚诪谞注 诇讬讛 诪诇诪讬讝诇 讜诇诪讛讚专 讜谞驻拽讗 诪讬谞讛 讚讗讬 讘注讬 诪讜讻专 诇诪讝专注 诇讬讛 诇讻讜诇讛 砖讚讛 讜诇讗谞讜讞讬 诪拽讜诐 讛谞讞转 专讙诇讬讜 砖诇 诇讜拽讞 讘诇讘讚 讘谞讬 讝专讜注 讛专砖讜转 讘讬讚讜 讜诇讬转 诇讬讛 诇诇讜拽讞 诇注讻讜讘讬 注诇讬讛 讘讛讻讬 讚讛讗 诇讬讻讗 注诇讬讛 讛驻住讚:



砖讘砖讬 驻讬' 讝诪讜专讜转 讻讚诪转专讙诪讬谞谉 讜讘讙驻谉 砖诇砖讛 砖专讬讙讬诐 讜讘讙讜驻谞讗 转诇转讗 砖讘砖讬谉:



讚专讱 讛讬讞讬讚 讗专讘注 讗诪讜转 讜讻讜' 转谞讬讗 讗讞专讬诐 讗讜诪专讬诐 讻讚讬 砖讬注讘讜专 讞诪讜专 讘诪砖讗讜 讜讚讬讬谞讬 讙讜诇讛 讗诪专讬 砖谞讬 讙讜诪讚讬谉 讜诪讞爪讛 讜讗讬驻住讬拽讗 讛讬诇讻转讗 讻讗讞专讬诐 讜讻讚讬讬谞讬 讙讜诇讛 讜讗讜拽讬诪谞讗 讘讙诪专讗 讚讗讬讚讬 讜讗讬讚讬 讞讚 砖讬注讜专讗 讛讜讗 讜诪住转讘专讗 诇谉 讚讛谞讬 诪讬诇讬 讛讬讻讗 讚诇讬讻讗 诪讞讬爪讜转 讗讘诇 讛讬讻讗 讚讗讬讻讗 诪讞讬爪讜转 讞诪讜专 讘诪砖讗 讘砖谞讬 讙讜诪讚讬谉 讜诪讞爪讛 诇讗 诪住转讙讬 讜讻诇 砖讻谉 讚诇讗 讛讚专:





讬讚 专诪"讛

注讛. 讛专讬 讗诪专讜 诪讬 砖讛讬转讛 讚专讱 讛专讘讬诐 注讜讘专转 砖讚讛讜 谞讟诇讛 讜谞转谉 诇讛诐 诪谉 讛爪讚 诪讛 砖谞转谉 谞转谉 讜砖诇讜 (讜)诇讗 讛讙讬注讜 讗诪讗讬 砖诇讜 诇讗 讛讙讬注讜 诇讬谞拽讜讟 驻讬讝专讗 讜诇讬转讬讘 砖"诪 诇讗 注讘讬讚 讗讬谞讬砖 讚讬谞讗 诇谞驻砖讬讛 讗驻讬' 讘诪拽讜诐 驻住讬讚讗 讗"专 讝讘讬讚 诪砖诪讗 讚专讘讗 讙讝专讛 砖诪讗 讬转谉 诇讛诐 讚专讱 注拽诇转讜谉 专讘 诪砖专砖讬讗 诪砖诪讗 讚专讘讗 讗诪专 讘谞讜转谉 诇讛诐 讚专讱 注拽诇转讜谉 专讘 讗砖讬 讗诪专 诇讗 转讬诪讗 注讚 讚讬讛讬讘 诇讛诐 讚专讱 注拽诇转讜谉 诪诪砖, 讗诇讗 讻诇 诪谉 讛爪讚 讚专讱 注拽诇转讜谉 讛讜讗 拽专讜讘讛 诇讝讛 讜专讞讜拽讛 诇讝讛 讜诇讬诪讗 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬 讛讗 诪谞讬 专讘讬 讬讛讜讚讛 讛讬讗 讚转谞讬讗 专讘讬 讬讛讜讚讛 讗讜诪专 诪砖讜诐 专讘讬 讗诇讬注讝专 专讘讬诐 砖讘专专讜 讚专讱 诇注爪诪谉 诪讛 砖讘专专讜 讘专专讜 讜专讘讬 讗诇讬注讝专 专讘讬诐 讙讝诇谞讬 谞讬谞讛讜 讗"专 讙讬讚诇 讗诪专 专讘 讘砖讗讘讚讛 诇讛诐 讚专讱 讘讗讜转讛 砖讚讛 讚讗注"讙 讚讛讚专 讗砖转讻讞 讚专讱 讚讬讚讛讜 诇讗 诪爪讬 讗诪专 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬, 讚讛讗 讻讬 谞讞转讬 诇讬讛 诇讛讛讜讗 讚讬专讻讗 讘讚讬谉 谞讞转讬 诇讛, 讛讻讗 谞诪讬 讻讬讜谉 讚讘专砖讜转 讘注诇讬诐 谞讞转讬 诇讛 诇讛讗讬 讚专讱 诇讗 诪爪讬 讗诪专 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬 讗讬 讛讻讬 讗诪讗讬 讗"专 讘专讜谞讗 讗诪专 专讘 讗讬谉 讛诇讻讛 讻专' 讗诇讬注讝专 讻讬讜谉 讚诪讚注转 讘注诇讬诐 讛讜讗 讚讗讞讝讜拽 专讘讬诐 讘讛讗讬 讚专讱 讞讬诇讜驻讬 讛讛讜讗 讚专讱 拽诪讗 讚讬讚讛讜 讝讻讜 讘讙讜讬讛 讝讻讬讬讛 讙诪讜专讛 讚诇讗 诪讬讘注讬讗 讛讬讻讗 讚诇讗 讗转谞讬 讘注诇 讛砖讚讛 讘驻讬专讜砖 讚讻讬 诪拽谞讬 诇讛讜 讛讗讬 讚专讱 讻诇 讻诪讛 讚诇讗 诪讬砖转讻讞 讚专讱 讚讬讚讛讜 讘诇讞讜讚 讛讜讗 讚诪拽谞讬 诇讛讜, 讗诇讗 讗驻讬诇讜 讛讬讻讗 讚讗拽谞讬 诇讛讜 注诇 讛讚讬谉 转谞讗讛 讘驻讬专讜砖 诇讗 诪讛谞讬 诇讬讛 讜诇讗 诪讬讚讬 讚谞讛讬 讚诪讛谞讬 诇讬讛 讛讗讬 转谞讗讛 诇讙讘讬 讛谞讱 讚讗转谞讬 讘讛讚讬讛讜, 讙讘讬 讻讜诇讬 注诇诪讗 诪讗讬 讗讛谞讬 诇讬讛, 讻讬讜谉 讚砖讘讬拽 诇讛讜 诇讻"注 诇讗讞讝讜拽讬 讘讬讛 诪住转诪讗 讝讻讜 讘讬讛 讝讻讬讬讛 讙诪讜专讛 讗讬 谞诪讬 讛讻讬 拽讗 拽砖讬讗 诇谉, 讗讬 讛讻讬 讚诪讬诪专讬讛 讚专讘讬 讗诇讬注讝专 讘砖讗讘讚讛 诇讛诐 讚专讱 讘讗讜转讛 砖讚讛 讛讜讗 讚诪讬转讜拽诐, 讗诪讗讬 讗诪专 专讘 讘专讜谞讗 讗诪专 专讘 讗讬谉 讛诇讻讛 讻专讘讬 讗诇讬注讝专, 讜讚讬诇诪讗 专讘讬 讗诇讬注讝专 讘讚诇讗 讗砖转讻讞 讚讬专讻讗 拽诪讗 讚讬讚讛讜 拽讗诪专, 讜注讚 讻讗谉 诇讗 驻诇讬讙讬 专讘谞谉 注诇讬讛 讚讗讚诪讜谉, 讚转谞谉 (讻转讜讘讜转 拽讟,讘) 诪讬 砖讛诇讱 诇讜 诇诪讚讬谞转 讛讬诐 讜讗讘讚讛 讚专讱 砖讚讛讜 讗讚诪讜谉 讗讜诪专 讬诇讱 诇讜 讘拽爪专讛 讜讞讻"讗 讬拽讞 诇讜 讚专讱 讘诪讗讛 诪谞讛 讗讜 讬驻专讞 讘讗讜讬专, 讗诇讗 讘讞讚 讚讗转讬 诪讻讞 讗专讘注讛, 讗讘诇 讘讞讚 讚讗转讬 诪讻讞 讞讚 讚讻讜诇讬 注诇诪讗 诇讗 驻诇讬讙讬 讚讗诪专 诇讬讛 诪"诪 讗讜专讞讗讬 讙讘讱 讛讜讗. 讜驻专拽讬' 诪讗谉 讚诪转谞讬 讛讗 诇讗 诪转谞讬 讛讗 讻诇讜诪专 诪讗谉 讚诪转谞讬 诪砖诪讬讛 讚专讘 诇讗讜拽讜诪讛 诇讚专' 讗诇讬注讝专 讻砖讗讘讚讛 诇讛谉 讚专讱 讘讗讜转讛 砖讚讛 诇讗 诪转谞讬 诪砖诪讬讛 讚专讘 讚讗讬谉 讛诇讻讛 讻专' 讗诇讬注讝专, 讜诪讗谉 讚诪转谞讬 诪砖诪讬讛 讚专讘 讗讬谉 讛诇讻讛 讻专' 讗诇讬注讝专 诇讗 诪转谞讬 诪砖诪讬讛 讚专讘 讘砖讗讘讚讛 诇讛谉 讚专讱 讘讗讜转讛 砖讚讛 讗诇讗 诪讜拽讬诐 诇讛 讻驻砖讟讛 讻砖诇讗 讗讘讚讛 诇讛诐 讚专讱 讘讗讜转讛 砖讚讛 讗诇讗 砖讘讬专专讜 诇讛诐 讚专讱 诪讚注转 注爪诪诐 讜讚讬拽讬谞谉 讜讟注诪讗 诪讗讬 讻诇讜诪专 讘讬谉 诇诪转谞讬' 讚讗讜拽讬诪谞讗 讻专' 讗诇讬注讝专, 讘讬谉 诇专' 讗诇讬注讝专 讚讗讜拽讬诪谞讗 讘砖讗讘讚讛 诇讛诐 讚专讱 讘讗讜转讛 砖讚讛, 讜讗注"讙 讚讗砖转讻讞 讚专讱 讚讬讚讛讜 诪讛 砖谞转谉 谞转谉 讜砖诇讜 诇讗 讛讙讬注讜, 讗诪讗讬 砖诇讜 诇讗 讛讙讬注讜, 诇讬诪讗 诇讬讛讜 砖拽讜诇讜 讚讬讚讻讜 讜讛讘讜 诇讬 讚讬讚讬. 讜驻专拽讬' 诪砖讜诐 讚专' 讬讛讜讚讛 讚讗诪专 专讘 [讬讛讜讚讛] 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜 讜拽讬"诇 讻专' 讗诇讬注讝专 讘讛讗 讞讚讗 讚讗讜拽讬诪谞讗 诇诪转谞讬' 讻专' 讗诇讬注讝专, 讜注讜讚 讚讛讗 讗住讬拽谞讗 诇讟注诪讬讛 讚专' 讗诇讬注讝专 讻讚专讘 讬讛讜讚讛 讚讗诪专 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜, 讜住讜讙讬讬谉 讚讛讗 讚专讘 讬讛讜讚讛 讛诇讻讛 讛讬讗 讜诪"讚 讗讬谉 讛诇讻讛 讻专讘讬 讗诇讬注讝专 讛讗 讗住讬拽谞讗 讚诇讗 诪讜拽讬诐 诇讛 讘砖讗讘讚讛 诇讛诐 讚专讱 讘讗讜转讛 砖讚讛, 讚讗"讻 诇讗 诪爪讬 讚讞讬 诇讛 诇讚专' 讗诇讬注讝专, 讜诪诪讬诇讗 砖诪注转 讚讛讬讻讗 讚讗讘讚讛 诇讛诐 讚专讱 讘讗讜转讛 砖讚讛 讚讻"注 诪讜讚讜 讚讛讬讻讗 讚讘讬专专讜 诇讛诐 诪讚注转 讘注诇 讛砖讚讛 诪讛 砖讘讬专专讜 讘讬专专讜 讜讻讬 转讬诪讗 诇专' 讗诇讬注讝专 专讘讬诐 讘诪讗讬 拽谞讜 诇讛 讘讛讬诇讜讻讗 讜讗驻讬' 诇专讘谞谉 谞诪讬 讘讛讗 诪讜讚讜, 讚讛讗 诪讜讚讬诐 讞讻诪讬诐 诇专' 讗诇讬注讝专 讘砖讘讬诇 砖诇 讻专诪讬诐 讛讜讗讬诇 讜谞注砖讛 诇讛讬诇讜讱 谞拽谞讛 讘讛讬诇讜讱:



注讜. 讚转谞讬讗 讛诇讱 讘讛 诇讗专讻讛 讜诇专讞讘讛 拽谞讛 诪拽讜诐 讛讬诇讜讻讜 讚讘专讬 专' 讗诇讬注讝专 讜讞讻"讗 讗讬谉 讛诇讜讱 诪讜注讬诇 讻诇讜诐 讜拽讬"诇 讻专讘谞谉 讗"专 讗诇(讬)注讝专 诪讗讬 讟注诪讬讛 讚专' 讗诇讬注讝专 讚讻转讬讘 拽讜诐 讛转讛诇讱 讘讗专抓 诇讗专讻讛 讜诇专讞讘讛 讻讬 诇讱 讗转谞谞讛 讜专讘谞谉 讛转诐 诪砖讜诐 讞讘讬讘讜转讗 讚讗讘专讛诐 讛讜讗 讚拽讗"诇 讛讻讬 讜拽讬"诇 讻专讘谞谉 讗诪专 专讘 讬讜住讬 讘专讘讬 讞谞讬谞讗 诪讜讚讬诐 讞讻诪讬诐 诇专' 讗诇讬注讝专 讘砖讘讬诇 砖诇 讻专诪讬诐 讛讜讗讬诇 讜谞注砖讛 诇讛诇讜讱 谞拽谞讛 讘讛讬诇讜讱 讜讛讜讗 讛讚讬谉 诇诪爪专 砖讛讞讝讬拽讜 讘讜 专讘讬诐 诪讚注转 讘注诇讬诐 诇讛讬诇讜讱, 讛讜讗讬诇 讜谞注砖讛 诇讛讬诇讜讱 谞拽谞讛 讘讛讬诇讜讱:



注讝. 讻讬 讗转讜 诇拽诪讬讛 讚专讘讬 讬爪讞拽 讘专' 讗诪讬, 诪讗谉 讚讝讘讬谉 砖讘讬诇 砖诇 讻专诪讬诐 住转诪讗 诇讞讘专讬讛 讜诇讗 驻专讬砖 诇讛 驻讜转讬讬 讻诪讛 讛讜讬, 讗诪专 诇讛讜 讝讬诇讜 讛讘讜 诇讬讛 讻讬 讛讬讻讬 讚讚专讬 讟注讜谞讗 讚砖讘砖转讗 讜讛讚专 讜诇讗 诪谞注讬 诇讬讛 诪讞讬爪讜转 讜讛"诪 讚诇讗 诪住讬讬诪讬 诪讞讬爪讗转讗, 讻诇讜诪专 砖讗讬谉 诪拽讜诐 讘诪讞讬爪讜转 注讚讬讬谉 诪住讜讬诐 诪讻讗谉 讜诪讻讗谉 讘砖注转 讛诪讻讬专讛, 讗讘诇 诪住讬讬诪讬 诪讞讬爪转讗 讻诇讜诪专 讘注讬讚谉 诪讻讬专讛, 讗注"讙 讚诇讬讻讗 讘讬谞讬 讘讬谞讬 讗诇讗 讻讬 讛讬讻讬 讚砖拽讬诇 讻专注讗 讜诪谞讞 讻专注讗 讘讛讻讬 住讙讬讗 诇讬讛 讚住讘专 讜拽讘讬诇 讜讛讗 [讚]驻住拽讬谞谉 诇拽诪谉 讛讬诇讻转讗 讻讚讬 砖讬注讘讜专 讞诪讜专 讘诪砖讗讜, 讘讚诇讗 诪住讬讬诪讬 诪讞讬爪讗转讗 注住讬拽讬谞谉 讜砖讬注讜专讗 讚讻讬 讛讬讻讬 讚讚专讬 讟注讜谞讗 讚砖讘砖转讗 讜讛讚专 讜砖讬注讜专讗 讚讻讚讬 砖讬注讘讜专 讞诪讜专 讘诪砖讗讜 讗讬讚讬 讜讗讬讚讬 讞讚 砖讬注讜专讗 讛讜讗 讜讗讬讻讗 谞讜住讞讬 讚讗讬转 讘讛讜 讛讻讬, 讜诇讗 讗诪专谉 讗诇讗 讚诪住讬讬诪讬 诪讞讬爪讗转讗 讗讘诇 诇讗 [诪]住讬讬诪讬 诪讞讬爪讗转讗 讻讬 讛讬讻讬 讚砖拽讬诇 讻专注讗 讜诪谞讞 讻专注讗, 讜诪驻专砖讬 诇讛 讛讻讬谉, 讜诇讗 讗诪专谉 讚讬讛讬讘 诇讬讛 讻讬 讛讬讻讬 讚讚专讬 讟讜谞讗 讚砖讘砖转讗 讜讛讚专 讗诇讗 讚诪住讬讬诪讬 诪讞讬爪讗转讗, 讚讻讬讜谉 讚诪住讬讬诪讬 诪讞讬爪讗转讗 诪住转诪讗 讻诇 诪讗讬 讚拽讗讬 讘讬谞讬 诪讞讬爪讗转讗 讝讘讬谉 诇讬讛, 讗讘诇 诇讗 诪住讬讬诪讬 诪讞讬爪讗转讗 讻讚砖拽讬诇 讻专注讗 讜诪谞讞 讻专注讗, 讗诪专讬 诇讛 诪砖讜诐 讚讻讬讜谉 讚诇讬讻讗 诪讞讬爪讗转讗 讚诪谞注讬 诇讬讛 诇讟注讜谞讗 诇讗 爪专讬讱 诇诪讬转讘 诇讬讛 讗诇讗 讻讚砖拽讬诇 讻专注讗 讜诪谞讞 讻专注讗 讜讝专注 诇讬讛 诇砖讗专讗 讜诇讬转讛, 讚讗"讻 讛讗讬 讚诇讗 诪住讬讬诪讬 诪讞讬爪讗转讗, 讚诇讬讻讗 诪讞讬爪讗转讗 诪讘注讬 诇讬讛, 讜注讜讚 讻讬 诇讬讻讗 诪讞讬爪讗转讗 诪讗讬 讛讜讬, 讚讬诇诪讗 诇诪讞专 拽讗讬 讜注讘讬讚 诪讞讬爪讗转讗 讜诪讻诇 诪拽讜诐 诪住转讘专讗 讻谞讜住讞讗 讞讚讗 讚诪住转讘专 讟注诪讗, 讜注讜讚 讚专讜讘讗 谞讜住讞讬 讛讻讬 讗讬转讬谞讛讜:



注讞. 讜讛讗 讚转谞谉 讚专讱 讛讬讞讬讚 讚"讗 诇讬转讛, 讚转谞讬讗 讗讞专讬诐 讗讜诪专讬诐 讻讚讬 砖讬注讘讜专 讞诪讜专 讘诪砖讗讜 讗"专 讛讜谞讗 讛诇讻讛 讻讗讞专讬诐 讜讚讬讬讗谞讬 讙讜诇讛 讗诪专讜 砖谞讬 讙讜诪讚讬谉 讜诪讞爪讛, 讚讗讬谞讜谉 砖转讬 讗诪讜转 讜诪讞爪讛, 讻讚讻转讬讘 (砖讜驻讟讬诐 讙,讟讝) 讙讜诪讚 讗专讻讛 讜诪转专讙诪讬谞谉 讙专诪讬讚讗, 讜讗"专 讛讜谞讗 讛诇讻讛 讻讚讬讬讗谞讬 讙讜诇讛 讜讛讗诪专 专讘 讛讜谞讗 讛诇讻讛 讻讗讞专讬诐 讗讬讚讬 讜讗讬讚讬 讞讚 砖讬注讜专讗 讛讜讗 讗砖转讻讞 讛砖转讗 讚讛诪讜讻专 讚专讱 诇讞讘讬专讜 讗讬谉 驻讞讜转 诪砖谞讬 讙讜诪讚讬谉 讜诪讞爪讛 讚讗讬谞讜谉 砖转讬 讗诪讜转 讜诪讞爪讛 讻讚讬 砖讬注讘讜专 讞诪讜专 讘诪砖讗讜, 讜讻讬 讛讬讻讬 讚讚专讬 讟讜注谞讗 讚砖讘砖转讗 讚讛讬讬谞讜 诪砖讜讗讬 砖诇 讝诪讜专讜转 讜讛讚专, 讚诇讻讬 注讘讬讚 诪讞讬爪讗转讗 诇讗 诇讬注讻讜讘 诪讞讬爪讗转讗 讜讛"诪 讚诇讗 诪住讬讬诪讬 诪讞讬爪讗转讗 讘砖注转 诪讻讬专讛, 讗讘诇 诪住讬讬诪讬 诪讞讬爪讗转讗 讘砖注转 诪讻讬专讛, 讗注"讙 讚诇讬讻讗 专讜讞讗 讻砖讬注讜专 讚诪谞讞 转专讬 讻专注讬讛 讘讞讚讗 讗诇讗 讘讚砖拽讬诇 讻专注讗 讜诪谞讞 讻专注讗 住讘专 讜拽讘讬诇, 讜讗讬 诇讬转 讘讬讛 讻讬 讛讗讬 砖讬注讜专讗 诪讬讞讬讬讘 诇诪讬转讘 诇讬讛 讜讗讬 诇讗 诪拽讞 讟注讜转 讛讜讗 讚注讘讚 讘讬讛:





砖讬讟讛 诪拽讜讘爪转

讗诪专 专讘 讙讬讚诇 讗诪专 专讘 讻讙讜谉 砖讗讘讚讛 诇讛诐 讚专讱 讘讗讜转讛 砖讚讛. 讜讗诇讜 讗讘讚讛 讚专讱 诇讬讞讬讚 讘砖讚讛 讞讘专讜 谞讜转谉 诇讜 讚专讱 讗诇讗 砖谞讜转谉 诇讜 讗讬讝讛 砖讬专爪讛 讜讻讚转谞谉 讘驻专拽 砖谞讬 讚讬讬谞讬 讙讝专讜转 诪讬 砖讛诇讱 诇诪讚讬谞转 讛讬诐 讜讗讘讚讛 讚专讱 砖讚讛讜 讗讚诪讜谉 讗讜诪专 讻讜' 讜注讚 讻讗谉 诇讗 驻诇讬讙讬 专讘谞谉 注诇讬讛 讗诇讗 讘讞讚 讚讗转讬 诪讻诐 讗专讘注讛 讻讚讗讬转讗 讘讙诪专讗 讛转诐 讜讬驻讛 讻讞 专讘讬诐 砖讗诐 讘专专讜 讚专讱 诇注爪诪谉 诪住驻拽 讻讬讜谉 讚讗讬转谞讛讜 讗讜专讞讬讬讛讜 讙讘讬讛 诪讛 砖讘讬专专讜 讘讬专专讜 讜注讜讚 讚讜讚讗讬 讻讬讜谉 讚诇讗 讗驻砖专 诇讗讝诪讜谞讬 讻诇 注讜讘专讬 讚专讱 诇讘讬转 讚讬谉 诇讬转 诇讬讛 诇诪讬谞拽讟 驻讬讝专讗 讜诇讛讻讜转 讛注讜讘专讬诐 诪住驻拽 讻讬讜谉 讚讗讬转 诇讛讜 讗讜专讞讗 讙讘讬讛. 讜诇驻讬 讚讘专讬 专讘 讙讬讚诇 讗讬讘讟讜诇 驻讬专讜拽讗 讚诪驻专拽讬诐 讛讗 诪谞讬 专讘讬 讗诇讬注讝专 讛讬讗 讚诇讗 讚诪讬 诇诪转谞讬转讬谉 讚讗诇讜 诇专讘讬 讗诇讬注讝专 讻砖讗讘讚讛 诇讛谉 讚专讱 讘讗讜转讛 砖讚讛 讗讬讬专讬 讜拽住讘专 讻讬讜谉 讚讗讬转 诇讛讜 讗讜专讞讗 讙讘讬讛 讘专讬专转谉 讘专讬专讛 讜注讜讚 讚砖诪讗 讻讗谉 讛讬转讛 讚专讱 砖谞讬讛诐 讗讘诇 诇注谞讬谉 诪砖谞转谞讜 讻讬讜谉 讚讞诇讬驻讬谉 砖诇讛诐 讜讚讗讬 讘讟诇讬诐 讜砖诇讜 诇讗 讛讙讬注讜 讗诪讗讬 诪讛 砖谞转谉 谞转谉 讛讗 讜讚讗讬 转专讬 讗讜专讞讬讛 诇讬转 诇讛谉 讜诇拽诪谉 讘注讬 讜讗讝讬诇 讜讟注诪讗 诪讗讬 讜讗诪转谞讬转讬谉 拽讗 讘注讬 诇讬讛 诪砖讜诐 讚讗讬讚讞讬 驻讬专讜拽讗 讚驻专讬拽谞讗 讛讗 诪谞讬 专讘讬 讗诇讬注讝专 讛讬讗 讚讛讗 讗讜拽讬诪谞讗 诇讛讗 讚专讘讬 讗诇讬注讝专 讘砖讗讘讚讛 诇讛诐 讚专讱 讘讗讜转讛 砖讚讛 讜砖讜讘 讗讬谉 专讗讬讛 诪诪谞讛 诇讟注诐 诪砖谞转谞讜. 注诇讬讜转.  
讗讘诇 讛专讗"诐 讝"诇 驻讬专砖 讚诇讚讘专讬 专讘 讙讬讚诇 谞诪讬 讚诪讬讗 讛讗 讚专讘讬 讗诇讬注讝专 诇诪转谞讬转讬谉 讜讝讛 诇砖讜谞讜: 讻讙讜谉 砖讗讘讚讛 诇讛诐 讚专讱 讘讗讜转讛 砖讚讛 讚讗诪专讬谞谉 诇讬讛 诪讻诇 诪拽讜诐 讗讜专讞谉 讙讘讱 讛讜讗 讗诇诪讗 讻讬讜谉 讚讘讚讬谞讗 讘专讬专讜 诇讛讜 讛讗讬 讚专讱 讜谞讞转讬 诇讬讛 讜讗讞讝讬拽讜 讘讬讛 讗祝 注诇 讙讘 讚讗砖转讻讞 讘转专 讛讻讬 讚专讱 讚讬讚讛讜 诇讗 诪爪讬 讗诪专 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬 讛讻讗 谞诪讬 讻讬讜谉 讚讘讚讬谞讗 谞讞转讬 诇讛 诇讛讗讬 讚专讱 讘专砖讜转 讘注诇讬诐 讛讜讛 讜讗讬讛讜 讛讜讗 讚讬讛讘讛 谞讬讛诇讬讬讛讜 讜诪讚注转讬讛 讗讞讝讬拽讜 讘讛 诇讗 诪爪讬 讗诪专 诇讛讜 讛砖转讗 砖拽讜诇讜 讚讬讚讻讜 讜讛讘讜 诇讬 讚讬讚讬. 注讚 讻讗谉. 


讗讬 讛讻讬 讗诪讗讬 讗诪专 专讘讛 讘专 专讘 讛讜谞讗 讗讬谉 讛诇讻讛 讻专讘讬 讗诇讬注讝专. 讜讗讬 讻砖讗讘讚讛 诇讛谉 讚专讱 讘讗讜转讛 砖讚讛 诪讬讬专讬 讜讚讗讬 诪住转讘专 讟注诪讬讛 讚专讘讬 讗诇讬注讝专 讜讻讚驻专讬砖谞讗 诇讬讛. 讜驻专拽讬谞谉 诪讗谉 讚诪转谞讬 讛讗 诇讗 诪转谞讬 讛讗 讚专讘讛 讘专 专讘 讛讜谞讗 住讘专 讚讗祝 注诇 驻讬 砖诇讗 讗讘讚讛 诇讛谉 讚专讱 讘讗讜转讛 砖讚讛 拽讗诪专 专讘讬 讗诇讬注讝专 讚诪讛 砖讘讬专专讜 讘讬专专讜 讜讻讬 转讬诪讗 诇专讘讛 讘专 专讘 讛讜谞讗 转讬拽砖讬 诇讬讛 讛讗 讚讗拽砖讬谞谉 诇专讘讬 讗诇讬注讝专 专讘讬诐 讙讝诇谞讬谉 谞讬谞讛讜 讛讬讬谞讜 讟注诪讗 讚专讘讬 讗诇讬注讝专 讚拽住讘专 讛驻拽专 专讘讬诐 讛驻拽专 讘讘专讬专转 讚专讱 诇注爪诪谉 讘专砖讜转 讛讬讞讬讚 (谞转谉) 砖讛讜讗 转拽讜谉 诇注讬专 讜讻谉 诪讛 砖砖谞讬谞讜 砖讛诪诇讱 驻讜专抓 诇注砖讜转 诇讜 讚专讱 讜讗讬谉 诪诪讞讬谉 讘讬讚讜 讗诇讗 砖讛诪诇讱 诇讻转讞诇讛 专砖讗讬 诇注砖讜转 讻谉 讜讗讬谉 讛专讘讬诐 专砖讗讬诐 诇注砖讜转 讻谉 诇讻转讞诇讛 讗讘诇 讘讚讬注讘讚 讗诐 讘讬专专讜 讚专讱 诇注爪诪谉 诪讛 砖讘讬专专讜 讘讬专专讜. 讜讗诇 转转诪讛 讻讬讜谉 砖讛拽砖讛 讛转诇诪讜讚 诇专讘讬 讗诇讬注讝专 专讘讬诐 讙讝诇谞讬谉 谞讬谞讛讜 讗讬讱 讛谞讬讞 拽讜砖讬讗 讝讜 讘诇讗 转讬专讜抓 诇讚注转 专讘讛 讘专 专讘 讛讜谞讗 讜诇讗 驻讬专砖 讟注诪讜 砖诇 专讘讬 讗诇讬注讝专. 讚讗讬讻讗 诇诪讬诪专 诪讛 砖讛拽砖讬谞讜 诇专讘讬 讗诇讬注讝专 专讘讬诐 讙讝诇谞讬谉 谞讬谞讛讜 诇讗 讛转诇诪讜讚 讛拽砖讛 讻谉 讗诇讗 专讘 讙讬讚诇 讛拽砖讛 诇讬讛 讜讻讛讛讬讗 讚讗诪专讬谞谉 讘专讬砖 驻专拽 讗诇讜 诪爪讬讗讜转 讜讻诪讛 讗诪专 专讘讬 讬爪讞拽 拽讘 讘讗专讘注 讗诪讜转. 讜专讘 讙讬讚诇 讛讜讗 讚讛讜讛 拽砖讛 诇讬讛 讛讬讗讱 讛专讘讬诐 驻讜专爪讬诐 诇注砖讜转 诇讛诐 讚专讱 讗讘诇 专讘讛 讘专 专讘 讛讜谞讗 诇讗 拽砖讬讗 诇讬讛 讜讻讚驻专讬砖谞讗 讻讱 谞专讗讛 讘注讬谞讬 讜讛讻讬 讙专住讬谞谉 讟注诪讗 诪讗讬 诪砖讜诐 讚专讘 讬讛讜讚讛 讜讗诪转谞讬转讬谉 拽讗 讘注讬 诪讛 砖谞转谉 谞转谉 讗诪讗讬 讻讬讜谉 砖讛讞诇讬驻讬谉 讘讟诇讬谉 讻讚驻专拽讬谞谉 诇注讬诇. 专讘 讬讛讜讚讛 讛讬讗 讚讗讬转 诇讬讛 讚讘专讬专转 讛专讘讬诐 拽讬讬诪转 讜诇讗 诪谉 讛讚讬谉 讜讗拽砖讬谞谉 注诇讬讛 讜诇专讘讬 讗诇讬注讝专 专讘讬诐 讙讝诇谞讬谉 谞讬谞讛讜. 讜谞专讗讛 讘注讬谞讬 讚讘讬谉 诇专讘 讙讬讚诇 讘讬谉 诇专讘讛 讘专 专讘 讛讜谞讗 拽讗 讘注讬 讗诪转谞讬转讬谉 讟注诪讗 诪讗讬 讚讗祝 注诇 讙讘 讚诇专讘讛 讘专 专讘 讛讜谞讗 拽住讘专 专讘讬 讗诇讬注讝专 讚讛驻拽专 讛专讘讬诐 讛驻拽专 讘讘专讬专转 讚专讱 诇注爪诪谉 讜讻诇 砖讻谉 讘诪转谞讬转讬谉 砖讛诇讻讜 讘讛 讘专砖讜转 讘注诇 讛砖讚讛 讻讬讜谉 讚讗诪专 专讘讛 讘专 专讘 讛讜谞讗 讗讬谉 讛诇讻讛 讻专讘讬 讗诇讬注讝专 诇讬转 诇谉 诇讗讜拽讜诪讬 住转诐 诪转谞讬转讬谉 讚诇讗讜 讻讛诇讻转讗 讜诇专讘谞谉 讘注讬讗 诪讗讬 讟注诪讗 讚诪转谞讬转讬谉 讜诪讻讬讜谉 砖讛拽砖讬谞讜 讜诇专讘讬 讗诇讬注讝专 专讘讬诐 讙讝诇谞讬谉 谞讬谞讛讜 砖讘拽讬谞谉 诇讛讜 诇驻讬专讜拽讗 讚驻专拽讬谞讗 讚诪转谞讬转讬谉 讚专讘 讬讛讜讚讛 讛讬讗 诇专讘 讙讬讚诇 讗驻讬诇讜 诇专讘讬 讗诇讬注讝专 讗讬谉 讛驻拽专 讛专讘讬诐 讛驻拽专 讜诇专讘讛 讘专 专讘 讛讜谞讗 讚讗讬转 诇讬讛 讗诇讬讘讬讛 讚专讘讬 讗诇讬注讝专 讛驻拽专 讛专讘讬诐 讘讘专讬专转 讚专讱 讛讗 讗讬转 诇讬讛 讚讗讬谉 讛诇讻讛 讻专讘讬 讗诇讬注讝专. 讜驻专拽讬谞谉 诪砖讜诐 讚专讘 讬讛讜讚讛 讚讗诪专 诪爪专 砖讛讞讝讬拽讜 专讘讬诐 讘讜 讗住讜专 诇拽诇拽诇讜 驻讬专讜砖 讻讙讜谉 砖讛讞讝讬拽讜 讘专砖讜转 讜诇讗 讘讙讝诇谞讜转 讻注讬谉 诪砖谞转谞讜 砖谞转谉 诇讛诐 讚专讱 诪谉 讛爪讚 讜讻讙讜谉 讛讛讬讗 讚讗诪专讬谞谉 讘住讜祝 讞讝拽转 讛讘转讬诐 讻谞住 讗讬谉 诪讞讝讬专 讻讜转诇讬诐 诇诪拽讜诪谉 讜住讜讙讬讬讗 讚驻专拽 讛诪谞讬讞 诪讜讻讬讞转 注诇 诪讛 砖驻讬专砖谞讜 讚讟注诪讗 讚诪转谞讬转讬谉 讚拽转谞讬 诪讛 砖谞转谉 谞转谉 诇讬诪讗 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬 诪砖讜诐 讚专讘 讬讛讜讚讛 讜讻讜' 讜讗诇讜 讛讜讛 诪讜拽诪讬谞谉 诪转谞讬转讬谉 讻专讘讬 讗诇讬注讝专 讗讜 诇专讘 讙讬讚诇 讗讜 诇专讘讛 讘专 专讘 讛讜谞讗 讛讜讛 诪讬讬转讬 诇讬讛 谞诪讬 讛转诐 讜讗祝 注诇 驻讬 砖讗驻砖专 诇讱 诇讜诪专 砖拽讬爪专 砖诐 讘转诇诪讜讚 讜谞拽讬讟 诇讬讛 讞讚 诪谉 转专讬 驻讬专讜拽讬 讬讜转专 讛讚讘专 诪转讬讬砖讘 诇驻讬 诪讛 砖驻讬专砖谞讜 诪诪住拽谞讗 讚讛讻讗 讚诇讻讜诇讬 注诇诪讗 讟注诪讗 讚诪转谞讬转讬谉 诪砖讜诐 讚专讘 讬讛讜讚讛. 讜注讜讚 诪讚讗诪专讬谞谉 讘砖诪注转讬谉 讜讟注诪讗 诪讗讬 讘住转诪讗 讜诇讗 讗诪专讬谞谉 讜诇专讘 讙讬讚诇 讟注诪讗 诪讗讬 讗讬 谞诪讬 讜诇专讘讛 讘专 专讘 讛讜谞讗 讟注诪讗 诪讗讬 讗诇诪讗 讘讬谉 诇专讘 讙讬讚诇 讘讬谉 诇专讘讛 讘专 专讘 讛讜谞讗 讘注讬讗 诇讛. 讜讗讬讻讗 谞讜住讞讬 讚诪砖讘砖讬 讜讙专住讬 讜诇专讘讛 讘专 专讘 讛讜谞讗 诪转谞讬转讬谉 讟注诪讗 诪讗讬 讜讗讬谞讛 讘住驻专讬 讜讘谞讜住讞转 讛讙讗讜谞讬诐 讝"诇. 讜拽讬讬诪讗 诇谉 讻专讘讬 讗诇讬注讝专 讗诇讬讘讗 讚专讘 讙讬讚诇 讜诇讗 驻诇讬讙讬 专讘谞谉 注诇讬讛 讻讬讜谉 砖讗讘讚讛 诇讛诐 讚专讱 讘讗讜转讛 砖讚讛 诪讚拽讗诪专讬谞谉 讗诪讗讬 讗诪专 专讘讛 讘专 专讘 讛讜谞讗 讗诪专 专讘 讗讬谉 讛诇讻讛 讻专讘讬 讗诇讬注讝专 讜诪驻专砖讬 专讘讜讜转讗 讝"诇 讚讛讻讬 拽讗 诪拽砖讬谞谉 讻讬讜谉 讚诪诇转讬讛 讚专讘讬 讗诇讬注讝专 讘砖讗讘讚讛 诇讛诐 讚专讱 讘讗讜转讛 砖讚讛 讗诪讗讬 讗诪专 专讘讛 讘专 专讘 讛讜谞讗 讚讗讬谉 讛诇讻讛 讻专讘讬 讗诇讬注讝专 讛讗 讜讚讗讬 诪住转讘专 讟注诪讬讛 讚专讘讬 讗诇讬注讝专. 注诇讬讜转. 
讜讝讛 诇砖讜谉 讛专讗讘"讚 讝"诇: 讻砖讗讘讚讛 诇讛诐 讚专讱 讘讗讜转讛 砖讚讛. 讜诪砖谞转谞讜 谞诪讬 讻讬讜谉 砖讘专砖讜转 谞讻谞住讜 讻诪讜 砖讗讘讚 诇讛诐 讚专讱 讚诪讬. 讗讬 讛讻讬 讗诪讗讬 讗诪专 专讘讛 讘专 专讘 讛讜谞讗 讗讬谉 讛诇讻讛 讻专讘讬 讗诇讬注讝专 讜讛诇讗 诪砖谞转谞讜 讛诇讻讛 讛讬讗. 讚诪转谞讬 讛讗 诇讗 诪转谞讬 讛讗 讻诇讜诪专 专讘讛 讘专 专讘 讛讜谞讗 诇讗 诪讜拽讬 诪转谞讬转讬谉 讻专讘讬 讗诇讬注讝专 讚讗驻讬诇讜 讘讙讝诇讛 拽讗诪专 讜诇讬转 讛诇讻转讗 讻讜讜转讬讛. 讜诪转谞讬转讬谉 讟注诪讗 诪讗讬 讜讗驻讬诇讜 诇诪讗谉 讚诪讜拽讬 讚讘专讬 专讘讬 讗诇讬注讝专 讻砖讗讘讚讛 诇讛诐 讚专讱 讘讗讜转讛 砖讚讛 讜诪讜拽讬诐 诇诪转谞讬转讬谉 讻专讘讬 讗诇讬注讝专 讗讻转讬 诇讗 讚诪讬 诪转谞讬转讬谉 诇讚专讘讬 讗诇讬注讝专 讚讛转诐 讞讚 讚专讱 诪讬讛讗 转驻住讬 讜讗祝 注诇 驻讬 砖讬驻讛 讻讞诐 诪谉 讛讬讞讬讚 砖讬砖 诇讛诐 讘专讬专讛 诪讛 砖讗讬谉 讻谉 诇讬转讬讚 讗讘诇 讛讻讗 讚拽讗 转驻住讬 砖谞讬 讚专讻讬诐 诪讗讬 讟注诪讗 诪砖讜诐 讚专讘 讬讛讜讚讛 讚讗诪专 诪讬爪专 砖讛讞讝讬拽讜 讘讜 专讘讬诐 讻讜' 讻诇讜诪专 讻讬讜谉 讚讘专砖讜转 讛讞讝讬拽讜 讗住讜专 诇拽诇拽诇讜 砖讛谞讜转谉 诇专讘讬诐 讻谞讜转谉 诇砖诪讬诐 砖讻谉 讛注讜住拽 讘爪专讻讬 专讘讬诐 讻注讜住拽 讘爪专讻讬 砖诪讬诐 讜讗祝 注诇 驻讬 砖讛讜讗 讞讜抓 诪谉 讛讚讬谉. 注讚 讻讗谉. 
讜讝讛 诇砖讜谉 讛专砖讘"讗 讝"诇: 讜讗拽砖讬谞谉 转讜 注诇 讝讛 砖讗诐 讻谉 讚专讘讬 讗诇讬注讝专 讚讜拽讗 讻砖讗讘讚讛 诇讛诐 讚专讱 讘讗讜转讛 砖讚讛 拽讗诪专 讛讬讻讬 讗诪专 专讘讛 砖讗讬谉 讛诇讻讛 讻专讘讬 讗诇讬注讝专 讚诪谉 讛讚讬谉 讬砖 诇讘注诇 讛砖讚讛 诇讬转谉 诇讛诐 讚专讱 讚注讚 讻讗谉 诇讗 驻诇讬讙讬 专讘谞谉 注诇讬讛 讚讗讚诪讜谉 讘驻专拽 砖谞讬 讚讬讬谞讬 讙讝专讜转 讘诪讬 砖讛诇讱 诇诪讚讬谞转 讛讬诐 讜讗讘讚讛 讚专讱 砖讚讛讜 讗讚诪讜谉 讗讜诪专 讬诇讱 讘拽爪专讛 讜讞讻诪讬诐 讗讜诪专讬诐 讬拽讞 诇讜 讚专讱 讘诪讗讛 诪谞讛 讗讜 讬驻专讜 讘讗讜讬专 讗诇讗 讘讗讞讚 讚讗转讬 诪讻讞 讗专讘注讛 讗讘诇 讘诪讚 讚讗转讬 诪讻讞 讞讚 讗讬 谞诪讬 讞讚 讚讗讬转 诇讬讛 讚专讱 砖诇 讞讚 讻讜诇讬 注诇诪讗 诪讜讚讜 讚讗诪专 诇讬讛 讗讜专讞讗讬 讙讘讬 讚讬讚讱 讛讜讗. 讜讗讬 讗诪专转 讛讗 讚拽讗诪专 专讘讛 讗讬谉 讛诇讻讛 讻专讘讬 讗诇讬注讝专 讛讬讬谞讜 讘诪讛 砖讘专专讜 诇注爪诪谉 讚诪讚讬谞讗 讘注诇 讛砖讚讛 讬讘讞专 诇讛诐 讗讜 讬讘讬讗讜 专讗讬讛. 诇讗 讛讬讗 讚诪讚拽讗诪专 专讘讛 讗讬谉 讛诇讻讛 讻专讘讬 讗诇讬注讝专 住转诐 诪砖诪注 讚讗讬谉 诇讛诐 讚专讱 讻诇诇 讚诪砖诪注 诇讬讛 讚讛讗 讚诪讬讗 诇讛讛讬讗 讚讗讚诪讜谉 讚讗讬 诇讗 诇讬诪讗 讗讬谉 讛诇讻讛 讻专讘讬 讗诇讬注讝专 讚讗诪专 诪讛 砖讘讬专专讜 讘讬专专讜 讗诇讗 讘讜专专 讛讜讗 诇讛诐 讚专讱 讗诇讗 讜讚讗讬 讘砖诇讗 讗讘讚讛 诇讛诐 讚专讱 讛讬讗 讜诪砖讜诐 讚讚诪讬讗 诇讗讚诪讜谉 讜讙专讬注讛 诪讬谞讬讛. 讜驻专讬拽 讘砖讗讘讚讛 诇讛诐 讚专讱 诇讗 讗诪专 讘讛讗 专讘讛 讗讬谉 讛诇讻讛 讻专讘讬 讗诇讬注讝专. 讜讟注诪讗 诪讗讬. 讛砖转讗 讛讚专讬 诇讘专讜专讬 诪转谞讬转讬谉 讗驻讬诇讜 讻讬 诪讜拽诪转 诪转谞讬转讬谉 讻专讘讬 讗诇讬注讝专 讜讚专讘讬 讗诇讬注讝专 讘砖讗讘讚讛 诇讛诐 讚专讱 讘讗讜转讛 砖讚讛 诪讗讬 讟注诪讗 诪转谞讬转讬谉 诇讗 讗讘讚讛 诇讛诐 讚专讱 讚讚专讻谉 讬讚讜注 讜诇讗 讛讙讬注讜 讘注诇 讛砖讚讛 讗讻转讬 诇讬诪讗 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬. 讜驻专讬砖谞讗 讟注诪讗 讚诪转谞讬转讬谉 诪讚专讘 讬讛讜讚讛 讚讗诪专 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜 讜转讜 诇讗 爪专讬讻谞讗 诇讛讗 讚专讘讬 讗诇讬注讝专 讻诇诇. 讻谉 谞专讗讛 诇讬 驻讬专讜砖 砖诪讜注转谞讜. 讜驻谞讬诐 专讘讬诐 谞讗诪专讜 讘讛 讜讝讛 谞专讗讛 注讬拽专. 讜讘驻专拽 讛诪谞讬讞 讗转 讛讻讚 讘专讗砖讜 讛讘讬讗讜 诪砖谞转谞讜 讙讘讬 驻诇讜讙转讗 讚注讘讬讚 讗讬谞讬砖 讚讬谞讗 诇谞驻砖讬讛 讜转讜 诇讗 爪专讬讻讬谉 诇讛讗 讚专讘讬 讗诇讬注讝专 讻诇诇 讜讗拽砖讜 谞诪讬 讛转诐 诇讬诪讗 诇讛讜 砖拽讜诇讜 讚讬讚讻讜 讜讛讘讜 讚讬讚讬 讻讚讗拽砖讜 讛讻讗 讜驻专讬砖讜 讟注诪讗 讻讚专讘 讬讛讜讚讛 讜诇讗 讗讚讻专讜 讘讛 讛讗 讚专讘讬 讗诇讬注讝专 讚讗诇诪讗 讟注诪讗 讚诪转谞讬转讬谉 讻专讘 讬讛讜讚讛. 


讜专讘讬 讗诇讬注讝专 专讘讬诐 讘诪讗讬 拽谞讜 诇讬讛. 讜谞专讗讛 诇讬 讚诇讛讻讬 诇讗 拽砖讬讗 诇讬讛 讗诪讬诇转讬讛 讚专讘 讬讛讜讚讛 专讘讬诐 讘诪讗讬 拽谞讜 诇讬讛 诪砖讜诐 讚专讘 讬讛讜讚讛 诇讗讜 诪讚讬谞讗 拽讗诪专 诇讛 讗诇讗 讗住讜专 诇拽诇拽诇讜 拽讗诪专 诇驻讬 砖讗住讜专 诇爪注专 诇专讘讬诐 讜诇拽诇拽诇 诪讬爪专 砖讛讞讝讬拽讜 讘讜 讻讬讜谉 砖讛专讙讬诇讜 诇讛诇讜讱 讘讜 讘专砖讜转 讗讘诇 专讘讬 讗诇讬注讝专 诪讚讬谞讗 拽讗诪专 诇讛 讞讚讗 讚讗讬住讜专 诇讗 砖讬讬讻讗 讘诪诇转讗 讗讬 诇讬转 讘讛 讚讬谞讗 讻讬讜谉 讚诇讗讜 讘专砖讜转 讘注诇 讛砖讚讛 注砖讜 讻谉 讜注讜讚 讚诇砖讜谉 诪讛 砖讘专专讜 讘专专讜 讚讗诪专 诪砖诪注 讚诪谉 讛讚讬谉 讘专讬专转谉 拽讬讬诪转. 讜拽砖讬讗 诇讬 讗诇讬讘讗 讚诪讗谉 拽讗 讘注讬 转诇诪讜讚讗 诇专讘讬 讗诇讬注讝专 讘诪讗讬 拽谞讜 诇讛 讗讬 诇专讘 讙讬讚诇 讻讬讜谉 讚讗讜拽诪讛 讻砖讗讘讚讛 诇讛谉 讚专讱 讘讗讜转讛 砖讚讛 诇诪讛 讛谉 爪专讬讻讬谉 诇拽谞讬讛 讚诇讗 诪谉 讛住驻拽 讗谞讜 诪注诪讬讚讬谉 讗讜转讛 讘讬讚诐 讻讬讜谉 讚讜讚讗讬 讬砖 诇讛诐 讚专讱 讘砖讚讛 讝讜 讜讬驻讛 讻讞 讛专讘讬诐 讻讚驻专讬砖谞讗 诇注讬诇 讜讗诐 转诪爪讗 诇讜诪专 讚诇讗讜 讚讬谞讗 讛讜讗 诇讛注诪讬讚 讘讬讚诐 讚专讱 砖讘专专讜 诪住驻拽 诇驻讬 砖讬讚诐 注诇 讛转讞转讜谞讛 讜讬诇讻讜 诇讛谉 讘拽爪专讛 讻讚讬谉 讛讬讞讬讚 砖讗讘讚讛 诇讜 讚专讱 讘砖讚讛 讞讘专讜 讚讗讜拽讬 讗专注讗 讘讞讝拽转 讘注诇 讛砖讚讛 讗讻转讬 讛讬讻讗 诪讬转专爪讗 诇讬讛 讘讟注诪讗 讚拽讗诪专 讚拽谞讬 诇讬讛 讘讛讬诇讜讻讗 讜讛讬讻谉 诪爪讬谞讜 拽谞讬讛 讗诇讗 讘专爪讜谉 讘注诇 讛砖讚讛 讜讗讬 诇专讘讛 讘专 专讘 讛讜谞讗 拽讗 讘注讬 诇讛 讛讗 讟注诪讗 讚专讘讬 讗诇讬注讝专 诪砖讜诐 讚讛驻拽专 讛专讘讬诐 讛驻拽专 讘讘专讬专转 讛讚专讱 讻诪讜 砖驻讬专砖谞讜. 讜讬砖 诇讜诪专 讘讬谉 诇专讘 讙讬讚诇 讘讬谉 诇专讘讛 讘专 专讘 讛讜谞讗 诪砖讜诐 讚讛驻拽专 讛专讘讬诐 讛驻拽专 讘讘专讬专转 讛讚专讱 讗讬谉 讗讚诐 讝讜讻讛 注诇 讬讚讬 讛驻拽专 注讚 砖讬讞讝讬拽 讜讬拽谞讛 讜讻诇 讛讬讻讗 讚讗诪专讬谞谉 讛驻拽专 讘讬转 讚讬谉 讛驻拽专 讘注诇 讛谞讻住讬诐 讗讬讘讚 讝讻讜转讜 注诇 讬讚讬 讛驻拽专 讘讬转 讚讬谉 讜讛专讬 讛谉 讻讚讘专 砖讗讬谞讜 砖诇讜 讜讬砖 专砖讜转 诇讞讘专讜 诇讛讞讝讬拽 讘讜 讘专砖讜转 讘讬转 讚讬谉 讗讘诇 讗讬谞讜 讝讜讻讛 讘讜 讘讚讘讜专 讘讬转 讚讬谉 注讚 砖讬讞讝讬拽 讜诇专讘 讙讬讚诇 谞诪讬 讚讗讜拽诪讛 诇诪诇转讗 讚专讘讬 讗诇讬注讝专 讻砖讗讘讚讛 诇讛诐 讚专讱 讘讗讜转讛 砖讚讛 讻讬讜谉 讚讬讞讬讚 砖讗讘讚讛 诇讜 讚专讱 讘砖讚讛 讞讘专讜 讬诇讱 诇讜 讘拽爪专讛 专讘讬诐 讜讚讗讬 爪专讬讻讬谉 讛谉 拽谞讬讬讛 讘讘专讬专转 讛讚专讱 讜注讚 砖讬讞讝讬拽讜 诇讗 拽谞讜 讜讻砖讛讞讝讬拽讜 诪讬讛讗 拽谞讜 讗祝 注诇 驻讬 砖讛讞讝讬拽讜 砖诇讗 讘专爪讜谉 讘注诇 讛砖讚讛 诇驻讬 砖谞转谞讜 诇讛诐 讘讬转 讚讬谉 讻讞 诇讛讞讝讬拽 讜砖转讛讗 讞讝拽转诐 拽讜谞讛 讘讚讬注讘讚 讜讛驻拽专 讘讬转 讚讬谉 讛驻拽专. 讜注诇 讻专讞讱 专讘讬诐 砖讘讬专专讜 讚拽讗诪专 专讘讬 讗诇讬注讝专 讘砖拽谞讜 讘讞讝拽讛 诪讬讬专讬 砖讛专讬 诪讜讚讛 专讘讬 讗诇讬注讝专 讚诇讻转讞诇讛 讗讬谉 诇讛诐 诇讘专讜专 讗诐 讻谉 讻砖讬讘专专讜 谞诪讬 讗诐 诇讗 拽谞讜 讘讞讝拽讛 讻诪讜 砖讘讗讬诐 诇讘专讜专 诇讻转讞诇讛 讚诪讬 讜讛讬讬谞讜 讚拽讗 诪砖谞讬 讜讗讝讬诇 讚拽谞讜 诇讬讛 讘讛讬诇讜讻讗 讻讱 谞专讗讛 讘注讬谞讬.


讻讚转谞讬讗 讛诇讱 讘讛 诇讗讜专讻讛 讻讜'. 讜讗诐 转砖讗诇 诇驻讬 诪讛 砖驻讬专砖转讬 讚诇专讘 讙讬讚诇 谞诪讬 讚诪讜拽讬 诇讛 诇诪诇转讗 讚专讘讬 讗诇讬注讝专 讻砖讗讘讚讛 诇讛谉 讚专讱 讘讗讜转讛 砖讚讛 讗爪讟专讬讱 转诇诪讜讚讗 诇驻专讜砖讬 讚拽谞讜 诇讛 讘讛讬诇讜讻讗 诪讻讚讬 拽讬讬诪讗 诇谉 讻专讘讬 讗诇讬注讝专 讗诇讬讘讗 讚专讘 讙讬讚诇 讻讚讻转讬讘谞讗 诇注讬诇 讜讛讬讗讱 讬转讻谉 诇驻住讜拽 讻专讘讬 讗诇讬注讝专 讗驻讬诇讜 讘砖讗讘讚讛 诇讛谉 讚专讱 讘讗讜转讛 砖讚讛 讻讬讜谉 砖讗转讛 讝拽讜拽 诇讜诪专 讚拽谞讜 诇讛 专讘讬诐 讘讛讬诇讜讻讛. 讚讛讗 诇讗 拽讬讬诪讗 诇谉 讻专讘讬 讗诇讬注讝专 诇注谞讬谉 拽谞讬讬转 讙讜祝 讛砖讚讛 诇讞专讬砖讛 讜讝专讬注讛 讗讘诇 诇注谞讬谉 拽谞讬讬转 讚专讱 讛讜讗讬诇 讜注讬拽专 拽谞讬讬转讜 诇讛讬诇讜讱 讞讝拽讛 讚讬诇讬讛 谞诪讬 讘讛讬诇讜讱 讜讻讚讗诪专讬谞谉 诇拽诪谉 诪讜讚讬诐 讞讻诪讬诐 诇专讘讬 讗诇讬注讝专 讘砖讘讬诇 砖诇 讻专诪讬诐 讻讜' 讜讛讜讗 讛讚讬谉 诇砖讘讬诇讬 讛砖讚讜转 诪谉 讛讟注诐 讛讝讛. 讜讛讗 讚讗诪专讬谞谉 讻讚转谞讬讗 讛诇讱 讘讛 讻讜' 诇讗讜 诇诪讬诪专讗 讚驻诇讬讙讬 谞诪讬 专讘谞谉 诇注谞讬谉 拽谞讬讬转 讛讚专讱 讗诇讗 讛讻讬 拽讗诪专讬谞谉 讻讚转谞讬讗 讚讛讬诇讜讱 诪讜注讬诇 诇专讘讬 讗诇讬注讝专 讜注讚 讻讗谉 诇讗 驻诇讬讙讬 专讘谞谉 注诇讬讛 讗诇讗 诇注谞讬谉 拽谞讬讬转 讛砖讚讛 讜诇讗 诇注谞讬谉 拽谞讬讬转 讛讚专讱. 讜诪爪讗转讬 专讗讬讛 诇讚讘专讬 诪驻讬专讜砖讬 专讘讬谞讜 讞谞谞讗诇 讝"诇 讜讝讛 诇砖讜谞讜: 讜讟注诪讗 诪讗讬 砖谞讬谞讜 讜砖诇讜 诇讗 讛讙讬注讜 诪砖讜诐 讚住讘专 诇讛 讻专讘 讬讛讜讚讛 讚讗诪专 诪爪专 讜讻讜' 讜讘诪讗讬 讛讞讝讬拽讜 讘讛讬诇讜讱 讚转谞讬讗 讛诇讱 讘讛 诇讗讜专讻讛 讻讜' 讗诪专 专讘讬 讬讜住讬 讘专 讞谞讬谞讗 诪讜讚讬诐 讞讻诪讬诐 诇专讘讬 讗诇讬注讝专 讘砖讘讬诇 砖诇 讻专诪讬诐 讛讜讗讬诇 讜讗讬谞讜 讗诇讗 诇讛讬诇讜讱 谞拽谞讛 讘讛讬诇讜讱. 诇诪讚谞讜 诪讚讘专讬讜 讝"诇 讚拽讬讬诪讗 诇谉 讻专讘讬 讗诇讬注讝专 诇注谞讬谉 讞讝拽讛 讚讚专讱 讛砖讚讜转 讜讻诇 诪爪专 砖诪讞讝讬拽讬谉 讘讜 讚讛讗 拽讗 诪讬讬转讬 诇讛 诇讛讗 讚专讘讬 讗诇讬注讝专 讙讘讬 讛讗 讚专讘 讬讛讜讚讛 讚讛诇讻转讗 讛讬讗. 讜谞专讗讛 诇讬 讚讛讗 讚谞拽讟 诇拽诪谉 讜诪讜讚讬诐 讞讻诪讬诐 诇专讘讬 讗诇讬注讝专 讘砖讘讬诇 砖诇 讻专诪讬诐 诇专讘讜转讗 谞拽讟 砖讘讬诇 砖诇 讻专诪讬诐 讚讗祝 注诇 讙讘 讚拽谞讬讬转 讛讬诇讜讱 讛讜讗 注讬拽专 拽谞讬讬转 讙讜祝 讛砖讘讬诇. 讻讬 砖讘讬诇 砖诇 讻专诪讬诐 诇讗 讛讜讬 诪拽讜诐 讝专注 讜讗讬谉 专讗讜讬 诇谞讟讜注 讘讜 讝诪讜专讜转 诇驻讬 砖诪注讻讘讬 讛讛讬诇讜讱 讗驻讬诇讜 讛讻讬 讛讜讗讬诇 讜谞注砖讛 诇讛讬诇讜讱 谞拽谞讛 讘讛讬诇讜讱 诇讛讬讜转 讙讜祝 讛砖讘讬诇 砖诇 诇讜拽讞 讜讗讬谉 爪专讬讱 诇讜诪专 砖讘讬诇 砖诇 砖讚讜转 讜讗讬谉 讛诇讜拽讞 拽讜谞讛 讘讜 讗诇讗 讛讛讬诇讜讱 讜讛讙讜祝 砖诇 诪讜讻专 诇讝专讬注讛 讜讻讬 讛讗 讚转谞谉 讛讞讬爪讜谉 讝讜专注 讗转 讛讚专讱 讻讜' 讚讛讗 讜讚讗讬 讝讻讬讬转 讛讛讬诇讜讱 谞拽谞讛 讘讛讬诇讜讱 诪讬讛讜 砖讘讬诇 砖诇 砖讚讜转 讗诐 讘讗 讛诇讜拽讞 诇拽谞讜转 讙讜祝 讛砖讘讬诇 讘讬谉 诇讛讬诇讜讱 讘讬谉 诇讝专讬注讛 讗讬谉 讛讙讜祝 谞拽谞讛 诇讝专讬注讛 讘讛讬诇讜讱 注讚 砖讬讞讝讬拽 讞讝拽讛 讙诪讜专讛 讻讗讜转讛 砖砖谞讬谞讜 谞注诇 讙讚专 讜驻专抓 讻诇 砖讛讜讗 讛专讬 讝讜 讞讝拽讛. 讜讬砖 诇驻专砖 注讜讚 讜诇专讘讬 讗诇讬注讝专 专讘讬诐 讘诪讗讬 拽谞讜 诇讬讛 诇讗 讘注讬 诇讛 讗诇讗 讗诇讬讘讗 讚专讘讛 讘专 专讘 讛讜谞讗. 讗讘诇 讗诇讬讘讗 讚专讘 讙讬讚诇 诇讗 拽砖讬讗 诇讬讛 讜诇讗 诪讬讚讬 讚讻讬讜谉 讚讗讬转 诇讛讜 讗讜专讞讗 讙讘讬讛 诪住驻讬拽讗 诪讜拽诪讬谞谉 诇讛 讙讘讬讬讛讜 讜讘讝讛 讬驻讛 讻讞 专讘讬诐 讜诪住转讘专讗 讻驻讬专讜砖讗 拽诪讗 讚讻转讬讘谞讗 讚诇讻讜诇讬 注诇诪讗 讘注讬 专讘讬诐 讘诪讗讬 拽谞讜 诇讬讛 讘讬谉 诇专讘讛 讘专 专讘 讛讜谞讗 讘讬谉 诇专讘 讙讬讚诇 诪讚拽讗 讘注讬 住转诪讗 讜诇专讘讬 讗诇讬注讝专 专讘讬诐 讘诪讗讬 拽谞讜 讜诇讗 拽讗诪专 诇专讘讛 讘专 专讘 讛讜谞讗 讗诇讬讘讗 讚专讘讬 讗诇讬注讝专 专讘讬诐 讘诪讗讬 拽谞讜 诇讬讛 砖讻讱 讛讬讛 讝拽讜拽 诇讜诪专 诇驻讬 诪讛 砖驻讬专砖谞讜 讚讛讗 讚讗诪专讬谞谉 诇注讬诇 讜讟注诪讗 诪讗讬 诪砖讜诐 讚专讘 讬讛讜讚讛 讻讜' 讚讘讬谉 讗诇讬讘讗 讚专讘讛 讘讬谉 讗诇讬讘讗 讚专讘 讙讬讚诇 拽讗 讘注讬 诇讛. 注诇讬讜转.
讜讝讛 诇砖讜谉 讛专砖讘"讗 讝"诇: 讜专讘讬 讗诇讬注讝专 专讘讬诐 讘诪讗讬 拽谞讜 诇讛 讘讛讬诇讜讻讛. 诪住转讘专讗 讚诇专讘讬 讗诇讬注讝专 讚讜拽讗 拽讗 驻专讬讱 讜讘讬谉 诇诪讗讬 讚诪讜拽讬 讻专讘讬 讗诇讬注讝专 讘砖诇讗 讗讘讚讛 诇讛诐 讚专讱 讜讘讬谉 诇诪讗讬 讚诪讜拽讬 诇讛 讻砖讗讘讚讛 诇讛诐 讚专讱 讜诪砖讜诐 讚讗讜转讜 讚专讱 砖讘讬专专讜 诇讛诐 诇讗 诪讚注转 讛讘注诇讬诐 讘专专讜 讜诇讗 谞注砖讛 诇讛讬诇讜讱 讗讘诇 讘讚专讘 讬讛讜讚讛 讜诪转谞讬转讬谉 诇讗 诪讬讘注讬讗 诇讬讛 讚讻讬讜谉 砖讛讘注诇讬诐 诪讚注转 注爪诪谉 谞转谞讜 诇讛讬诇讜讻谉 砖诇 专讘讬诐 讛专讬 讛讜讗 讻砖讘讬诇 砖诇 讻专诪讬诐 讚诪讜讚讜 诇讛讜 专讘谞谉 诇专讘讬 讗诇讬注讝专 讚谞拽谞讛 讘讛讬诇讜讱. 讜诪讛讚专讬谞谉 讚诇专讘讬 讗诇讬注讝专 讗驻讬诇讜 讘讻诇 拽专拽注 诪讛谞讬 讛讬诇讜讱 砖讻谉 讝讻讛 讗讘专讛诐 讗讘讬谞讜 讘讛讬诇讜讻讜 讘讗专抓. 讻谉 谞专讗讛 诇讬. 讜专讘讬谞讜 讞谞谞讗诇 讝"诇 谞专讗讛 讚诇讗 讙专讬住 讜专讘讬 讗诇讬注讝专 专讘讬诐 讘诪讗讬 拽谞讜 讗诇讗 讜专讘讬诐 讘诪讗讬 拽谞讜 讜讘讬谉 诇专讘讬 讗诇讬注讝专 讜讘讬谉 诇诪转谞讬转讬谉 拽讗 诪讬讘注讬讗 诇讬讛. 讜讗讬谞讜 诪讞讜讜专 讘注讬谞讬 讚讛讬讻讬 注专讬讘 讛讗 讚专讘 讬讛讜讚讛 讜诪转谞讬转讬谉 讘讛讚讬 讛讗 讚专讘讬 讗诇讬注讝专 讜讬讛讬讘 诇讻讜诇讛讜 讞讚 讟注诪讗 讚讛讗 讘讚专讘讬 讗诇讬注讝专 驻诇讬讙讬 专讘谞谉 讜拽讬讬诪讗 诇谉 讻讜转讬讬讛讜 讜讚专讘 讬讛讜讚讛 讛诇讻讛 驻住讜拽讛 讛讬讗 讜讗谞谉 讛讬讻讬 诪讬讬转讬谞谉 讟注诪讗 诇讻讜诇讛讜 诪诪讗讬 讚讗诪专 专讘讬 讗诇讬注讝专 讜驻诇讬讙讬 专讘谞谉 注诇讬讛. 讗诇讗 讗诐 讻谉 转讗诪专 讚诇讗讜 诪讛讛讬讗 讚专讘讬 讗诇讬注讝专 讚讜拽讗 拽讗 诪讬讬转讬 讗诇讗 讻讗诇讜 讗诪专 拽谞讬 诇讛 讘讛讬诇讜讻讛 讻讚讗诪专 专讘讬 讗诇讬注讝专 讗诇讗 讚诇专讘讬 讗诇讬注讝专 讛讬诇讜讱 拽谞讬 讘讻诇 诪讬讚讬 讜诇讚讬讚谉 讘诪讬讚讬 讚注讘讬讚 诇讛讬诇讜讱 讻讚诪转谞讬转讬谉 讜讻讚专讘 讬讛讜讚讛 讜讻讚讗诪专 专讘讬 讬讜住讬 讘专 讞谞讬谞讗 诪讜讚讬诐 讞讻诪讬诐 诇专讘讬 讗诇讬注讝专 讘砖讘讬诇 砖诇 讻专诪讬诐. 讗诇讗 讚讗讻转讬 诇讗 谞讬讞讗 诇讬 砖驻讬专 讚讗诐 讻谉 注讬拽专 讟注诪讗 讛讜讗 诪讚专讘讬 讬讜住讬 讘专 讞谞讬谞讗 诪讬讬转讬 讜讗诐 讻谉 讛讜讛 诇讬讛 诇诪讬诪专 讗诪专 专讘讬 讬讜住讬 讘专 讞谞讬谞讗 讜讗讬谉 讻谉 讘讙讬专住转 讛住驻专讬诐 讗诇讗 讜讗诪专 专讘讬 讬讜住讬 讘专 讞谞讬谞讗. 讜专"砖 讝"诇 驻讬专砖 讘注谞讬谉 讗讞专. 讜讛专讗砖讜谉 谞专讗讛 诇讬 注讬拽专. 


讻讬 讗转讜 诇拽诪讬讛 讚专讘 讬爪讞拽 讗诪专 诇讛讜 讛讘讜 诇讬讛 讻讜'. 讜讗诐 诪讻专 诇讜 砖讘讬诇 砖诇 砖讚讜转 讬讛讬讘 讻砖讬注讜专讗 讚诪驻专砖 诇拽诪谉 讘诪讜讻专 讚专讱 讛讬讞讬讚 讻讚讬 砖讬注讘讜专 讞诪讜专 讘诪砖讗讜 讜诇转谞讗 讚诪转谞讬转讬谉 讚专讱 讛讬讞讬讚 讗专讘注 讗诪讜转 (讻讚讬 砖讬注讘讜专 讞诪讜专 讘诪砖讗讜) 讻诇 砖讻谉 讚讘砖讘讬诇 砖诇 讻专诪讬诐 谞讜转谉 诇讜 讗专讘注 讗诪讜转 讗诇讗 讚诇讗 拽讬讬诪讗 诇谉 讻转谞讗 讚诪转谞讬转讬谉 讚讛讗 驻住拽讬谞谉 诇拽诪谉 讛诇讻讛 讻讗讞专讬诐 讚讗诪专讬 讻讚讬 砖讬注讘讜专 讞诪讜专 讘诪砖讗讛 讚讛讬讬谞讜 砖谞讬 讙诪讚讬诐 讜诪讞爪讛 讜砖讬注讜专 讚讗诪专讬谞谉 讻9 讛讬讻讬 讚讚专讬 讟讜谞讗 讚砖讘讬砖转讗 讜讛讚专 诇讗 讛讜讬 讗专讘注 讗诪讜转 讗祝 注诇 驻讬 砖讗讜专讱 讛诪砖讜讬 讬讜转专 诪讗专讘注 讗诪讜转 砖讛专讬 诪注讟 诪谉 讛诪砖讜讬 谞讙专专 讘讗专抓 讜讘驻讞讜转 诪讗专讘注 讗诪讜转 讬讻讜诇 诇讞讝讜专 讘诪砖讗讜. 讜讬砖 诇讜诪专 讚讛讗 讚转谞谉 讚专讱 讛讬讞讬讚 讗专讘注 讗诪讜转 讚讜拽讗 讘讚专讱 砖讛讜诇讱 诪砖诐 诇专砖讜转 讛专讘讬诐 讚拽讘讬注 转砖诪讬砖转讬讛 讟驻讬. 注诇讬讜转. 


讜讝讛 诇砖讜谉 讛专砖讘"讗 讝"诇: 讻讬 讗转讗 诇拽诪讬讛 讚专讘 讬爪讞拽 讻讜'. 谞专讗讛 讚讗砖讘讬诇 拽讗讬 讚讗诇讜 讚专讱 讜讗驻讬诇讜 讚专讱 讛讬讞讬讚 讛讗 转谞讬 讘诪转谞讬转讬谉 讚专讱 讛讬讞讬讚 讗专讘注 讗诪讜转 讜讗讞专讬诐 讗诪专讜 讘讘专讬讬转讗 讻讚讬 砖讬注讘讜专 讞诪讜专 讘诪砖讗讜 讜驻讬专砖讜 砖讛谉 讘砖讬注讜专 砖谞讬 讙诪讚讬谉 讜诪讞爪讛. 注讚 讻讗谉. 


注诇讛 讘讬讚讬谞讜. 诪讬 砖讛讬转讛 专砖讜转 讛专讘讬诐 注讜讘专转 讘转讜讱 砖讚讛讜 谞讟诇讛 讜谞转谞讛 诇讛谉 诪谉 讛爪讚 讜讞专砖 讗转 讛专讗砖讜谞讛 讗祝 注诇 驻讬 砖讛专讘讬诐 诪讛诇讻讬谉 讘砖谞讬讛 讜讛谞讬讞讜 讗转 讛专讗砖讜谞讛 讗讬谞讜 讬讻讜诇 诇讛讻讜转 讘砖讘讟 讬讞讬讚讬诐 讛讘讗讬诐 诇讛诇讜讱 讘专讗砖讜谞讛 诇驻讬 砖讗讬谉 讛讞诇讬驻讬谉 讛诇诇讜 讻诇讜诐 砖讬砖 讘讘谞讬 讛注讬专 砖讗讬谉 讞驻爪讬诐 讘讞诇讬驻讬谉 讛诇诇讜 讚讻诇 诪谉 讛爪讚 讚专讱 注拽诇转讜谉 讛讬讗 讜讗祝 注诇 驻讬 砖讛讞诇讬驻讬谉 讘讟诇讬谉 讜诇讗 讛讙讬注讜 讚专讱 砖谞讬讛 诪讛 砖谞转谉 谞转谉 讻讬讜谉 砖讛专讘讬诐 讛讞讝讬拽讜 诇讛诇讜讱 讘讚专讱 讝讜 讛砖谞讬讛 砖谞转谉 诇讛诐 诪谉 讛爪讚 讚拽讬讬诪讗 诇谉 讻专讘 讬讛讜讚讛 讚讗诪专 诪爪专 砖讛讞讝讬拽讜 讻讜' 讜讻讙讜谉 砖讛讞讝讬拽讜 诇讛诇讜讱 讘专砖讜转 讘注诇 讛砖讚讛 讻注讬谉 诪砖谞转谞讜 砖谞转谉 诇讛诐 讚专讱 诪谉 讛爪讚 讜讻讙讜谉 诪讬 砖住讜转专 讻讜转诇 砖讬砖 诇讜 讘专砖讜转 讛专讘讬诐 讜讛专讞讬讘 诇讛谉 讗转 讛讚专讱 讻讬讜谉 砖讛讞讝讬拽讜 诇讛诇讜讱 讘讛 讗讬谞讜 诪讞讝讬专 讻讜转诇讬诐 诇诪拽讜诪谉 讻讘专讗砖讜谞讛 讘诪讛 讚讘专讬诐 讗诪讜专讬诐 讻讙讜谉 砖讗诐 讬转拽诇拽诇 讛诪爪专 诇讗 讬砖讗专 诇讛诐 讚专讱 专讞讘讛 砖砖 注砖专讛 讗诪讛 讗讘诇 讗诐 讬砖讗专 诇专讘讬诐 讚专讱 专讞讘讛 砖砖 注砖专讛 讗诪讛 诪讜转专 诇拽诇拽诇 讗转 讛砖讗专 讜诇讟讜诇 讗转 砖诇讜. 讜专讘讬诐 砖讘讬专专讜 讚专讱 诇注爪诪谉 讘专砖讜转 讛讬讞讬讚 砖诇讗 讘专砖讜转 讘注诇 讛砖讚讛 诇讗 注砖讜 讜诇讗 讻诇讜诐 讜诪讜转专 诇拽诇拽诇讜. 讗讘诇 讗诐 讗讘讚讛 诇讛诐 讚专讱 讘砖讚讛 讛讬讞讬讚 诪讛 砖讘讬专专讜 讘讬专专讜 讜讘讝讛 讬驻讛 讻讞 专讘讬诐 砖讛讬讞讬讚 砖讗讘讚讛 诇讜 讚专讱 讘砖讚讛 讞讘专讜 讬诇讱 诇讜 讘拽爪专讛 讻诇讜诪专 讚专讱 砖讬诪注讟 讘讛 诪讚专讱 讻祝 讛专讙诇 讘砖讚讛 讞讘专讜. 讜砖讘讬诇讬 讛砖讚讜转 谞拽谞讬谉 诇讛诇讜讱 注诇 讬讚讬 讛讬诇讜讱 讗讘诇 诇讝专讬注讛 讗讬谉 谞拽谞讬谉 注讚 砖讬讞讝讬拽 讻讗讜转讛 砖砖谞讬谞讜 谞注诇 讙讚专 讻讜'. 砖讘讬诇 砖诇 讻专诪讬诐 谞拽谞讛 讘讛讬诇讜讱 讘讬谉 诇讛讬诇讜讱 讘讬谉 诇讙讜祝 讛砖讚讛 诇讝专讜注 讘讜 讜诇谞讟讜注 讗诐 讬专爪讛 讛讜讗讬诇 讜诪转讞诇转讜 诇讗 讛讬讛 诪讬讜讞讚 讜注砖讜讬 讗诇讗 诇讛讬诇讜讱. 注诇讬讜转. 


讜讝讛 诇砖讜谉 讛专讗"诐 讝"诇: 诪讜讚讬诐 讞讻诪讬诐 诇专讘讬 讗诇讬注讝专 讻讜'. 驻讬专讜砖 讘讗 专讘讬 讬讜住讬 讘专 讞谞讬谞讗 诇讛讜讚讬注 讚讻讬 驻诇讬讙讬 专讘谞谉 注诇讬讛 讚专讘讬 讗诇讬注讝专 讛谞讬 诪讬诇讬 讘拽谞讬讬转 讛砖讚讛 注爪诪讛 讘讛讬诇讜讱 讚诇讬讻讗 讚讝讘讬谉 诇砖讚讛 讻讜' 讗讘诇 讘拽谞讬讬转 讚专讱 讻讙讜谉 讚讝讘讬谉 诇讛 讚专讱 讘转讜讱 砖讚讛讜 讜讛诇讱 讘讛 诪讜讚讜 专讘谞谉 讚讻讬讜谉 讚谞注砖讛 诇讛讬诇讜讱 谞拽谞讛 讘讛讬诇讜讱 讜讛讗讬 讚拽讗诪专 讘砖讘讬诇 砖诇 讻专诪讬诐 讛讜讗 讛讚讬谉 讚讗驻讬诇讜 砖讘讬诇 砖诇 砖讚讜转 讜诇驻讬 砖讛讚讘专 讬讚讜注 砖讛讻专诪讬诐 讬砖 诇讛诐 讙讚专讬诐 砖诪讜谞注讬诐 讘谞讬 讗讚诐 诪诇讬讻谞住 讘讛诐 讜讗讬谉 诇讗讚诐 专砖讜转 诇驻拽讜注 讻专诪讜 砖诇 讞讘专讜 讜诇讛诇讱 诪诪谞讜 诇砖讚讛讜 讗诇讗 讗诐 讻谉 拽谞讛 诇讜 讚专讱 讜讛讜讬 讻讗诇讜 讗诪专 砖讘讬诇 砖诇 讻专诪讜. 诪讬讛讜 讬砖 诇讜诪专 讚讚讜拽讗 砖讘讬诇 砖诇 讻专诪讬诐 讜讛讜讗 讛讚讬谉 谞诪讬 讘砖讘讬诇 砖诇 砖讚讜转 讚讻讬讜谉 砖讚专讱 爪专 讜讗讬谉 讗讚诐 爪专讬讱 诪诪谞讜 讗诇讗 诇诪拽讜诐 讛讬诇讜讱 专讙诇讬讜 讘诇讘讚 讜讙讜驻讜 讗讬谞讜 拽谞讜讬 诇讜 讗诇讗 讛诪拽讜诐 砖诇 讘注诇 讛讻专诐 讛讜讗. 转讚注 砖讛专讬 砖谞讬谞讜 讛讞讬爪讜谉 讝讜专注 讗转 讛讚专讱 诇驻讬讻讱 拽谞讬 诇讬讛 讘讛讬诇讜讱 讗讘诇 专讞讘 讻讙讜谉 讚专讱 讛专讘讬诐 讜讻讬讜爪讗 讘讛谉 砖谞诪爪讗 砖讘注诇 讛砖讚讛 讛讝讛 讗讘讜讚 诪诪谞讜 讙讜驻讜 讜讗讬谉 诇讜 讘讜 讛谞讗讛 讛讜讬 诇讬讛 讻拽谞讬讬转 讙讜祝 拽专拽注 诪诪砖 讜诇讗 诪讬拽谞讬 诇讬讛 讘讛讬诇讜讱. 讜诇讗 谞转讘专专 讛讚讘专 讗爪诇谞讜 讘讬专讜专 讬驻讛 讻讬 讛讬讻讬 讚谞注讘讬讚 讘讬讛 诪注砖讛. 讻讬 讗转讗 诇拽诪讬讛 讚专讘 讬爪讞拽 讻讜'. 驻讬专讜砖 讻讬 讗转讗 诇拽诪讬讛 诪讗谉 讚讝讘讬谉 诇讞讘专讬讛 砖讘讬诇 住转诐 讘诇讬 砖驻讬专砖 讻诪讛 专讞讘讜 讗诪专 诇讛讜 讚诇讜 讻讜' 讜讗讬讻讗 谞住讞讬 讚讗讬转 讘讛讜 讛讻讬 讜诇讗 讗诪专谉 讗诇讗 讚诪住讬讬诪讬 诪讞讬爪转讗 讗讘诇 诇讗 诪住讬讬诪讬 诪讞讬爪转讗 讻讜' 讜谞驻拽讗 诪讬谞讛 砖讗诐 专讜爪讛 诪讜讻专 诇诪讝专注 诇讛 诇讻讜诇讛 砖讚讛 讜诇讗谞讜讞讬 诪拽讜诐 讛谞讞转 专讙诇讬讜 砖诇 诇讜拽讞 讘诇讘讚 讘诇讬 讝专讬注讛 讛专砖讜转 讘讬讚讜 讜诇讬转 诇讬讛 诇诇讜拽讞 诇注讻讜讘讬 注诇讬讛 讘讛讻讬 讚讛讗 诇讬讻讗 注诇讬讛 讛驻住讚. 注讚 讻讗谉. 
讗诇诪谞讛 诪讛讜 砖转诪注讟 讻讬讜谉 讚讗讬转 诇讛 诪讝讜谞讬 诪诪注讟讗 讜诇讗 讛讜讬 谞讻住讬诐 诪专讜讘讬诐 讗诇讗 讻诇 砖讬讝讜谞讜 诪讛诐 讛讘谞讬诐 讜讛讘谞讜转 讜讛讗诇诪谞讛 注讚 砖讬转讘讙专讜 讛讘谞讜转 讗讜 讚诇诪讗 讻讬讜谉 讚讗诇讜 诪谞住讘讗 诇讬转 诇讛 诇讗 诪诪注讟讗. 讜讗祝 砖诇 讙讘 讚讘谞讜转 注爪诪谉 讗讬 诪谞住讘讬 诇讬转 诇讛讜 讛转诐 转拽讬谞讜 诇讛讜 讚讬谉 讘谞讻住讬诐 诪讜注讟讬诐 讜讗诐 讛讬讬谞讜 讗讜诪专讬诐 讚讘谞讜转 诇讗 诪诪注讟讬 谞诪爪讗转 注讜拽专 转拽谞转 谞讻住讬诐 诪讜注讟讬诐 诪注讬拽专讜 讗讘诇 诇讗诇诪谞讛 诇讗 转拽谞讜 专讘谞谉 转拽谞转 谞讻住讬诐 诪讜注讟讬诐 讗诇讗 谞讝讜谞转 注诐 讛讘谞讜转 讻讗讞转 讜讛讗 讚讗诪专 专讘 讗住讬 注砖讜 讗诇诪谞讛 讗爪诇 讛讘转 讻讘转 讗爪诇 讛讗讞讬诐 诇讗讜 诇诪讬诪专 讚转拽谞讜 专讘谞谉 转拽谞转 谞讻住讬诐 诪讜注讟讬诐 诇讗诇诪谞讛 讚讛讗 诇讗 讗砖讻讞谉 讚转拽谞讜 诇讛 讗诇讗 诇讙讘讬 讘谞讜转 讜转讚注 讚讛讗 诪住驻拽讗 诇讬讛 诇转诇诪讜讚讗 讗诇诪谞转讜 诪讛讜 砖转诪注讟 讘谞讻住讬诐 讜讗诐 转拽谞讜 诇讛 讚讬谞讗 讘谞讻住讬诐 诪讜注讟讬诐 讻诪讜 砖讛讘转 诪诪注讟转 讻讱 讛讬转讛 讛讗诇诪谞讛 诪诪注讟转. 讜注讜讚 讗诐 讗讬转讗 讚转拽讬谞讜 诇讛 诇讗诇诪谞讛 转拽谞转 谞讻住讬诐 诪讜注讟讬诐 砖诇讗 讘诪拽讜诐 讘谞讜转 讛讬讛 诇讛诐 诇驻专砖 讻诪讛 讛诐 诪专讜讘讬诐 诇讙讘讬 讗诇诪谞讛 砖讛专讬 讻诇 讬诪讬讛 谞讝讜谞转 讻诇 讝诪谉 砖诇讗 转谞砖讗 讜诇讗 转转讘注 讻转讜讘转讛. 讗诇讗 讜讚讗讬 讛讬讻讗 讚讗讬讻讗 讘谞讬诐 讜讗诇诪谞讛 讛讬讗 讜讛诐 谞讬讝讜谞讜转 讻讗讞转 砖诇讗 讘讗讜 诇注拽讜专 讬专讜砖转 讛讘谞讬诐 诪驻谞讬 讗诇诪谞转讜 讗诇讗 诪驻谞讬 讛讘谞讜转 砖讛诐 讬讜爪讗讬 讬专讻讜. 讜讛讱 诪诇转讗 讗诪专 专讘讬 讬讜讞谞谉 讚讜拽讗 讘诪拽讜诐 砖讬砖 砖诐 讘谞讬诐 讜讘谞讜转 讜讗诇诪谞讛 讜讛谞讻住讬诐 诪讜注讟讬诐 砖讗讬谉 砖诐 讻讚讬 砖讬讝讜谞讜 诪讛诐 讗诇讜 讜讗诇讜 注讚 砖讬讘讙专讜 讛讘谞讜转 讜讻讬讜谉 讚注拽专讜讛 诇讬专讜砖讛 诪讞诪转 讘谞讜转 讜讗诪专讜 砖讛讘谞讬诐 讬砖讗诇讜 注诇 讛驻转讞讬诐 转拽谞讜 讻砖讬砖 砖诐 讗诇诪谞讛 砖转讚讞讛 讛讘转 诪砖讜诐 讝讬诇讜转讗 讚讗诇诪谞讛 讜讛讻讬 讗讬转讗 讘讬专讜砖诇诪讬 讚讙专住讬谞谉 讛转诐 讗诇诪谞讛 讜讘谞讜转 砖转讬讛谉 砖讜讜转 讗诇诪谞讛 讜讘谞讬诐 砖谞讬讛诐 砖讜讜讬谉 讗讬谉 讗诇诪谞讛 讚讜讞讛 讗转 讛讘谞讜转 讜诇讗 讛讘谞讜转 讚讜讞讜转 讛讗诇诪谞讛 驻注诪讬诐 砖讛讗诇诪谞讛 讚讜讞讛 讗转 讛讘谞讜转 注诇 讬讚讬 讘谞讬诐 讻讜'. 讻讱 驻讬专砖 专"讬 讝"诇. 讜谞专讗讛 讟注诐 讛讚讘专 砖讛讗诇诪谞讛 谞讬讝讜谞讬转 ~讛讘谞讬诐 讬讞讝专讜 注诇 讛驻转讞讬诐 讻讬讜谉 讚谞讻住讬 讘注诇讛 诪砖讜注讘讚讬诐 诇讛 诇诪讝讜谞讜转 讜讗驻讬诇讜 诇讗讚诪讜谉 讚驻诇讬讙 讘转拽谞转 讘谞讜转 讚讟注诪讬讛 讚讗讚诪讜谉 砖诇讗 谞转讻讜讜谉 讘转谞讗讬 讻转讜讘讛 讗诇讗 诇注砖讜转 讘谞讜转 讻讘谞讬诐 诇注谞讬谉 诪讝讜谞讜转 讗祝 注诇 驻讬 砖讗讬谞诐 讬讜专砖讜转. 讜转讚注 诇讱 讚拽讬讬诪讗 诇谉 讗诇诪谞讛 砖转驻住讛 诪讟诇讟诇讬诐 讘诪讝讜谞讜转讬讛 诪讛 砖转驻住讛 转驻住讛 讜讗驻讬诇讜 讗诐 讬讞讝专讜 讛讘谞讬诐 注诇 讛驻转讞讬诐 诪讛 砖讗讬谉 讻谉 讘讘谞讜转 讗诐 讛讬讜 讛谞讻住讬诐 诪专讜讘讬诐 讜谞转诪注讟讜 讜转驻住讜 讛讘谞讜转 讚讜讚讗讬 诪讜爪讬讗讬诐 诪讬讚诐 讜谞讬讝讜谞讬诐 讻讗讞转 诪讬讛讜 诇讙讘讬 讗诇诪谞讛 诇讗 转拽讬谞讜 专讘谞谉 讗诇讗 谞讜转谞讬诐 诇讛 诪讝讜谞讜转 讘讻诇 砖讘讜注 讘讬谉 讘谞讻住讬诐 诪专讜讘讬诐 讘讬谉 讘诪讜注讟讬诐 讻诇 讝诪谉 砖讬砖 讘讬讚诐 诪谞讻住讬 讗讘讬讛诐 讗讘诇 讛讬讻讗 讚讗讬讻讗 讘谞讜转 讜讗诇诪谞讛 讜讛谞讻住讬诐 诪讜注讟讬诐 讻讬讜谉 砖讬爪讗讜 讛谞讻住讬诐 诪专砖讜转 讛讘谞讬诐 注诇 讬讚讬 讛讘谞讜转 拽讜讚诪转 讘讛谉 讛讗诇诪谞讛.





诪讛专砖"讗 - 讞讬讚讜砖讬 讛诇讻讜转

讘讙诪专讗 讜专"讗 专讘讬诐 讘诪讗讬 拽谞讜 讻讜' 谞"诇 讛砖转讗 讚诇讗 诪讜拽讬 诇讛讗 讚专"讗 讻砖讗讘讚讛 诇讛谉 讚专讱 讛讗 讚诇讗 讛讚专 诇讗拽砖讜讬讬 诇专"讗 专讘讬诐 讙讝诇谞讬诐 谞讬谞讛讜 诪砖讜诐 讚诇诪讗讬 讚诪住讬拽 讟注诪讗 讚诪转谞讬转讬谉 诪砖讜诐 讚专讘 讬讛讜讚讛 诪爪专 砖讛讞讝讬拽讜 讻讜' 讚诪讚砖转拽 诇讛诐 诇讛讞讝讬拽 讘讜 诪讞诇 诇讛诐 讗讬讻讗 诇诪讬诪专 谞诪讬 诇专"讗 讚讜讚讗讬 诇讗讜 讙讝诇谞讬诐 谞讬谞讛讜 讗诇讗 诪讚砖转拽 诪讞诇 诇讛诐 讗诇讗 讚拽砖讬讗 诇讬讛 诇专"讗 讘诪讗讬 拽谞讜 诇讬讛 讚诪讗讬 讞讝拽讛 注砖讜 讘讛讬诇讜讱 讜拽"诇:





诪讛专"诐

转讜住' 讚"讛 讻讙讜谉 砖讗讘讚讛 诇讛谉 讚专讱 讜讻讜'. 讜注讜讚 拽砖讛 诇专砖讘"讗 讚讗讬 谞讬讞讗 诇讬讛 讗诇讬讘讗 讚专讘 讙讬讚诇 讟注诪讗 讚诪转谞讬转讬谉 诪砖讜诐 讚讚诪讬 诪转谞讬转讬谉 诇讗讘讚讛 诇专讘讛 讘专 专讘 讛讜谞讗 诇讗 转讬讘注讬 讚诪讜讚讛 讛讜讗 讘讗讘讚讛 讜讻讜' 专"诇 讚讛讗 讚讗诪专 专讘讛 讘专 专讘 讛讜谞讗 讗诪专 专讘 讚讗讬谉 讛诇讻讛 讻专"讗 讛讬讬谞讜 讚讗讬讛讜 诇讗 诪讜拽讬 讛讗 讚讗诪专 专"讗 讘讗讘讚讛 诇讛谉 讚专讱 讻讚讗诪专 诪讗谉 讚诪转谞讬 讛讗 诇讗 诪转谞讬 讛讗 讗讘诇 讛讬讻讗 讚讘讗诪转 讗讘讚讛 诇讛谉 讚专讱 讙诐 专讘讛 讘专 专讘 讛讜谞讗 诪讜讚讛 讚讛讚讬谉 讛讜讗 讻讱 讚诪讛 砖讘讬专专讜 讘讬专专讜 讜讻讬讜谉 讚诪讚诪讬转 诪转谞讬转讬谉 诇讗讘讚讛 诇讛谉 讚专讱 讗诐 讻谉 诇专讘讛 讘专 专讘 讛讜谞讗 讗诪专 专讘 谞诪讬 讗转讬 砖驻讬专 诪转谞讬转讬谉 讚砖诇讜 诇讗 讛讙讬注讜 讻诪讜 诇专讘 讙讬讚诇 讜拽"诇:





讞讻诪转 砖诇诪讛

讙诪' 讜讟注诪讗 诪讗讬 诪砖讜诐 讚专讘 讬讛讜讚讛 讻讜' 谞"讘 讜诇"谞 诇驻专砖 讛讗 讚驻专讬讱 诪"讟 诇讗讜 讗诪转谞讬' 诇讞讜讚 驻专讬讱 讗诇讗 讗祝 讗专讘讬 讗诇讬注讝专 诪讗讞专 讚诇讗 讗讬讬专讬 讘讗讘讚讛 讗"讻 专讘讬诐 讙讝诇谞讬诐 谞讬谞讛讜 讜诪砖谞讬 讻讚专' 讬讛讜讚讛 讚讗诪专 诪讬爪专 讻讜' 讜讛讟注诐 诪砖讜诐 讚砖转讬拽 讜诪讞讬诇 讜诪砖"讛 住讘专 专讘讬 讗诇讬注讝专 诪讛 砖讘讬专专讜 讘讬专专讜 讜讗讬谉 讛诇讻讛 讻诪讜转讜 谞讛讬 讚砖转拽讬 诇讗 讞砖讘讬谞谉 讛讱 砖转讬拽讛 讻诪讞讬诇讛 诪讗讞专 砖讘讬专专讜 诪注爪诪谉 讗讘诇 讘诪转谞讬' 砖谞转谉 诇讛诐 讛讚专讱 讘专爪讜谞讜 讻"注 诪讜讚讬诐 讚讛讱 诪讬爪专 讗住讜专 诇拽诇拽诇讜 讜讞砖讬讘 诪讞讬诇讛 诪诪砖 讜讛讗 讚驻专讬讱 讗讞"讻 讜专"讗 专讘讬' 讘诪讗讬 拽谞讜 诇讬讛 谞讛讬 讚讞砖讘讬' 砖转讬拽讜转讬讬讛讜 讚讘注诇讬诐 讻诪讞讬诇讛 住"住 讘诪讛 讬讝讻讜 砖诇讗 讬讜讻诇 讝讛 诇讞讝讜专 讗"谞 讛讻讬 拽驻专讬讱 讘诪讗讬 拽谞讜 诇讬讛 砖转讗诪专 讚砖转拽讜 讛讘注诇讬诐 讜诪讞诇讜 讜讻讬 讘诪讛 砖讘讬专专讜 讛讚专讱 诇注爪诪诐 诇讞讜讚 诪讛谞讬 讜诪讛 讘讻讱 诪讗讞专 砖诇讗 讛讞讝讬拽讜 诇驻谞讬 讛讘注诇讬诐 讜讚讜"拽:


砖诐 讻讗讞专讬诐 讜转谞讜 讚讬讬谞讬 讙讜诇讛 砖谞讬 讙诪讚讬诐 讜诪讞爪讛 讻讜' 讻爪"诇:


专"砖 讘讚"讛 专讘 讗砖讬 讻讜' 讗讬讻讗 讘讬谞讬讬讛讜 讜诪拽砖讬' 诇讻讜诇讛讜 讻讬讜谉 讚转拽谞转 讞讻诪讬诐 讛讜讗 讗讜 讚讬谉 讛讜讗 讻讜' 讻爪"诇 讜讛讚"讗:


讘讚"讛 讜诪转诪讛讬谉 讻讜' 诪砖诇 讗讞专讬诐 讛住"讚:


讘讚"讛 讘诪讗讬 讻讜' 拽谞讜 诇讛 讛住"讚:


讘讚"讛 讻讚讬 讻讜' 驻转讞讜谉 驻讛 诇讘注诇 诪讚转 讛讚讬谉 讻爪"诇:





专砖"砖

专"砖 讚"讛 讘诪讗讬 拽谞讜 诇讛. 讜讻讬 讘讚讘讜专讗 讻讜'. 讻爪"诇 讗讜 讚爪"诇 讘讘讬专讜专讗:



专"砖 讚"讛 谞拽谞讛 讘讛讬诇讜讱. 讚专讱 讛谞讗转 讻讜' 讻讚讗诪专讬谞谉 讘讞"讛 讛爪讬注 诪爪注讜转 讻讜'. 诇讻讗讜专讛 讛讜讗 专讗讬讛 诇住转讜专 讚砖讚讛 讗讬谉 讚专讱 讛谞讗转讛 诇砖讻讘 注诇讬讛 讜讘讬讜转专 诇诪砖"讻 讛转讜住' 讚讚讜拽讗 讘砖讗讬谞讜 注砖讜讬 讗诇讗 诇讛讬诇讜讱:



专"砖 讚"讛 讙诪讚讬谉. 诪驻专拽讜 注讚 讗爪讘注讜转讬讜. 谞"诇 讚爪"诇 诪诪专驻讬拽讜 注讬' 转讜住' 诪谞讞讜转 (诇"讝) 讚"讛 拽讬讘讜专转:



讘讗"讚 讜讬"讗 讗诪讜转 砖诇讬诪讜转 讚拽专讗 讻转讬讘 讙诪讚. 讜诪转专讙诪讬谞谉 讙专诪讬讚讗 讜讛讜讗 讗诪讛:





讘谉 讬讛讜讬讚注

讛指转指诐, 诪执砖旨讈讜旨诐 讞植讘执讬讘讜旨转指讗 讚旨职讗址讘职专指讛指诐 讛讜旨讗 讚职拽指讗指诪址专 诇值讬讛旨 讛指讻执讬, 讻旨职讚值讬 砖讈侄讬旨职讛值讗 谞讜止讞址 诇执讻职讘旨止砖讈 诇执驻职谞值讬 讘旨指谞指讬讜. 注讬讬谉 专砖讘"诐 讝"诇 讜注讬讬谉 诪讛 砖讻转讘 驻转讞 注讬谞讬诐 讝"诇 注讬讬谉 砖诐. 讜谞专讗讛 诇讬 讚讘讝讛 讬讜讘谉 诪讛 砖讗诪专 讛讻转讜讘 讗侄讞指讚 讛指讬指讛 讗址讘职专指讛指诐 讜址讬执旨讬专址砖讈 讗侄转 讛指讗指专侄抓 (讬讞讝拽讗诇 诇讙, 讻讚) 讻讬 注讬拽专 讻讞 讛讬专讜砖讛 讘讗 注诇 讬讚讬 讛讬诇讜讻讜 讘讗专抓. 讜讘讝讛 讬讜讘谉 讻诇 讛拽讜讘注 诪拽讜诐 诇转驻诇转讜 讗诇拽讬 讗讘专讛诐 讬讛讬讛 讘注讝专讜 拽讜讘注 (讘专讻讜转 讜:) 诪拽讜诐 讘讻讜谞转讜 诇讛转驻诇诇 讻谞讙讚 讗专抓 讬砖专讗诇 讜讬专讜砖诇讬诐 讜讘讬转 讛诪拽讚砖 讚谞诪爪讗转 讗专抓 讬砖专讗诇 讛讬讗 诪拽讜诐 转驻讬诇转讜 讗诇拽讬 讗讘专讛诐 讗砖专 注诇 讬讚讜 讛讬转讛 讝讻讬讬转 讛诪拽讜诐 讛讝讛 讬讛讬讛 讘注讝专讜 诪讚讛 讻谞讙讚 诪讚讛 诇讻谉 讗诪专 讗诇拽讬 讗讘专讛诐 讜诇讗 讗诪专 讗诇拽讬 讬爪讞拽 讜讗诇拽讬 讬砖专讗诇.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 诪"讟 讚专' 讗诇讬注讝专. 注讬' 讘驻专砖转 讚专讻讬诐 讚专讱 讛讗转专讬诐 讚专讜砖 讗':





驻转讞 注讬谞讬诐

讛转诐 诪砖讜诐 讞讘讬讘讜转讗 讚讗讘专讛诐 讜讻讜' 讻讚讬 砖讬讛讗 谞讜讞 诇讻讘讜砖 讜讻讜'. 驻讬专砖 专砖讘"诐 讚诇讗 讬讛讗 专砖讜转 诇砖讟谉 诇拽讟专讙 讜诇讗 驻转讞讜谉 驻讛 诇诪讚转 讛讚讬谉. 诪讻讗谉 住注讬讚 讜住诪讬讱 讛讜讬 讛专讘 诪讜驻转 讛讚讜专 诪讛专"讬 讘讻专 讚讜讚 讘住驻专讜 讛讘讛讬专 讚讘专讬 讗诪转 讘讚专讜砖讬诐 诇砖讬讟转 讛专诪讘"谉 讚讻诇 砖讛谞讘讬讗 注砖讛 住讬诪谉 诇谞讘讜讗转讜 诪转拽讬讬诪转 讗驻讬诇讜 讞讟讗讜 讜讛讗专讬讱 讘讝讛 讛专诪讘"谉 讜讛专讘 讛谞讝讻专 讻转讘 讚转诇诪讜讚 注专讜讱 讛讜讗 讻讚拽讗诪专 讘住讜讙讬讬谉 讻讚讬 砖讬讛讗 谞讜讞 诇讻讘讜砖 讜驻讬专砖 专砖讘"诐 讚诇讗 讬讛讗 专砖讜转 讜讻讜' 注"砖:


讜诇讗 讗诪专谉 讗诇讗 讗讬 诇讗 诪住讬讬诪讬 诪讞讬爪转讗 讜讻讜'. 讛讻讬 讙专住讬 讛转讜住' 讜讛讻讬 讙专讬住 讛专讬"祝 讜讛专讘 讘讬转 讞讚砖 住讬诪谉 拽爪"讘 讻转讘 讚诪讛专"讬 谉' 诪讬讙砖 讙专讬诐 讻专砖讘"诐 讻诪"砖 讘砖诪讜 讛讛"诪 驻讻"讗 注"砖 讜诇讬 讛讚讬讜讟 讗讬谉 专讗讬讛 诪砖诐 讻讗砖专 讬专讗讛 讛诪注讬讬谉 讜讗讻转讬 讗驻砖专 讚诪讛专"讬 谉' 诪讬讙砖 讙专讬诐 讻砖讬讟转 专讘讜. 讜注讚 诪诪讛专 砖讘讞讬讚讜砖讬 诪讛专"讬 谉' 诪讬讙砖 诇诪讻讬诇转讬谉 讛讘讬讗 砖谞讬 讛驻讬专讜砖讬诐 讜诇讗 讛讻专讬注 讜讬讜转专 谞讜讟讬诐 讚讘专讬讜 讻砖讬讟转 讛专讬"祝 专讘讜 注"砖 讜讚讜拽:

